Бутунжаҳон бокс серияси чорак финалида Ўзбекистон вакиллари ва россиялик боксчиларга қарши чиқишади\n17:32 / 15.04.2016\nЎзбекистон ва Россия терма жамоалари Бутунжаҳон бокс серияси (WSB) бўйича 22-23 апрель кунлари Россиянинг Ульяновск шаҳрида бўлиб ўтадиган чорак финал жангларида ўзаро рақиб бўлишади. Бу ҳақда «Р-Спорт» Россия терма жамоаси катта мураббийи Иван Шидловский берган маълумотга таяниб хабар тарқатди.\nЎзбекистон шарафини ҳимоя қилаётган Uzbek Tigers жамоаси D гуруҳида 2-ўринни эгаллаб мазкур босқичга қадар етиб келишган. Россияликлар эса C гуруҳидаги барча учрашувларда ғалаба қозониб биринчи поғонани эгаллашганди.\n«Россия бокс Федерацияси раҳбарияти чорак финал жанглари 22 ва 23 апрель кунлари Ульяновскда бўлиб ўтишига розилик билдиришди», — дейди Шидловский.\nЎзбекистон бокс федерацияси берган маълумотга кўра, терма жамоа таркиби Ульяновскга кетишдан икки кун муқаддам эълон қилинади.\nЯрим финал учун шунингдек Куба ва Мексика, Буюк Британии ва Украина, Қозоғистон ва Венесуэла жуфтликлари ўзаро кураш олиб боришади.


Туркиялик сиёсатшунос: АҚШ санкциялар орқали бошқаларни ўз измига бўйсундиришга уринмоқда - 07.04.2022, Sputnik Ўзбекистон\nСиёсатшунос куни кеча Европанинг икки мамлакатида сайловлар бўлиб ўтгани ва у ерда Ғарбга қарши қарашларга эга етакчилар ғолиб бўлганини эслатди. 07.04.2022, Sputnik Ўзбекистон\nТОШКЕНТ, 7 апр — Sputnik. Европа мамлакатларида Америкага қарши кайфият ўсиб бормоқда. Бу ҳақда туркиялик сиёсатшунос, Билкент университети профессори Семиҳ Корай Sputnik Туркияга берган интервьюсида маълум қилди.Сиёсатшунос куни кеча Европанинг икки мамлакатида сайловлар бўлиб ўтгани ва у ерда Ғарбга қарши қарашларга эга етакчилар – Сербия президенти Александр Вучич ва Венгрия бош вазири Виктор Орбан ғолиб бўлганини эслатди.Корай Шарқда ҳам империализмга қарши тренд кузатилмоқда деб ҳисоблайди: Покистон бош вазири Имрон Хон АҚШ ортида турган давлат тўнтаришига бўлган уриниши барбод қилинганини маълум қилди.Семиҳ Корайнинг фикрича, бу воқеалар АҚШнинг халқаро дунё майдонида нуфузи тушиб бораётганини тасдиқлайди.“Ташаббус Америка гегемониясига қарши турган, ўз мустақиллигини мустаҳкамлаб, ўз йўлидан бораётган мамлакатлар қўлига ўтди”, - дейди Корай.Сиёсатшуноснинг таъкидлашича, АҚШ конгресси фақат бирор бир мамлакат ёки бирор бир шахсларга қарши янги санкция киритишни муҳокама қилиш банд.“Улар учун санкция жорий этиш ўз измига бўйсундиришни англатади. Аммо Американинг бу билан ҳеч нарсага эришиш қўлидан келмагани сабаб у ҳамиша чекловлар жорий этишга мажбур. Америкаликлар санкциялари киритилган мамлакатларга қарайдиган бўлсак, дунёда улар кўпчиликни ташкил этишларини кўриш мумкин”, - дейди у.Эксперт санкциялар замирида халқаро савдо-сотиқда захира валюта сифатида фойдаланиладиган доллар борлигини қайд этди. АҚШ доллардан таҳдид воситаси сифатидан фойдаланади.Мавзуга оид:\n© REUTERS / Dado Ruvic / IllustrationНефтяная вышка на фоне американского и российского флага\nСиёсатшунос куни кеча Европанинг икки мамлакатида сайловлар бўлиб ўтгани ва у ерда Ғарбга қарши қарашларга эга етакчилар ғолиб бўлганини эслатди.\nТОШКЕНТ, 7 апр — Sputnik. Европа мамлакатларида Америкага қарши кайфият ўсиб бормоқда. Бу ҳақда туркиялик сиёсатшунос, Билкент университети профессори Семиҳ Корай Sputnik Туркияга берган интервьюсида маълум қилди.\n“Давлатлар ва халқлар ўзларининг тажрибасида тез-тез Америка дунёдаги энг ишончсиз иттифоқчи эканига ишонч ҳосил қилишмоқда, шу боис АҚШга нисбатан ишонч ҳисси туфайли қўйилган ҳар бир қадам ортидан кўнгил совиш бўлади”, - деди Корай.\nСиёсатшунос куни кеча Европанинг икки мамлакатида сайловлар бўлиб ўтгани ва у ерда Ғарбга қарши қарашларга эга етакчилар – Сербия президенти Александр Вучич ва Венгрия бош вазири Виктор Орбан ғолиб бўлганини эслатди.\nКорай Шарқда ҳам империализмга қарши тренд кузатилмоқда деб ҳисоблайди: Покистон бош вазири Имрон Хон АҚШ ортида турган давлат тўнтаришига бўлган уриниши барбод қилинганини маълум қилди.\nСемиҳ Корайнинг фикрича, бу воқеалар АҚШнинг халқаро дунё майдонида нуфузи тушиб бораётганини тасдиқлайди.\n“Ташаббус Америка гегемониясига қарши турган, ўз мустақиллигини мустаҳкамлаб, ўз йўлидан бораётган мамлакатлар қўлига ўтди”, - дейди Корай.\nСиёсатшуноснинг таъкидлашича, АҚШ конгресси фақат бирор бир мамлакат ёки бирор бир шахсларга қарши янги санкция киритишни муҳокама қилиш банд.\n“Улар учун санкция жорий этиш ўз измига бўйсундиришни англатади. Аммо Американинг бу билан ҳеч нарсага эришиш қўлидан келмагани сабаб у ҳамиша чекловлар жорий этишга мажбур. Америкаликлар санкциялари киритилган мамлакатларга қарайдиган бўлсак, дунёда улар кўпчиликни ташкил этишларини кўриш мумкин”, - дейди у.\nЭксперт санкциялар замирида халқаро савдо-сотиқда захира валюта сифатида фойдаланиладиган доллар борлигини қайд этди. АҚШ доллардан таҳдид воситаси сифатидан фойдаланади.\nРоссияга қарши санкциялар долларга хавф солмоқда - ХВЖ\nРоссияга қарши санкциялар туфайли АҚШни кучли инқироз кутмоқда - The Hill\nРоссияга қарши санкциялар доллар устунлигига путур етказиши мумкин


Қўрқинчли йўллар: Ўзбекистонда 3 ойда неча киши ЙТҲ қурбони бўлди? | Qalampir.uz\nҚўрқинчли йўллар: Ўзбекистонда 3 ойда неча киши ЙТҲ қурбони бўлди?\nЖамият\t04 Май 22:59 5793\nЖорий йилнинг январь-март ойларида Ўзбекистонда содир бўлган йўл-транспорт ҳодисалари натижасида 394 киши ҳалок бўлди ва 1168 киши жароҳат олди. Бу ҳақда Ички ишлар вазирлиги Йўл ҳаракати хавфсизлиги бош бошқармаси хабар берди.\nВазирлик маълумотларига кўра, жорий йилнинг январидан мартигача бўлган вақт ичида расмий равишда қайд этилган бахтсиз ҳодисалар сони 1491 тани ташкил этган. Уларнинг 602 таси пиёдалар, 162 таси велосипедчилар, 95 таси болалар ва яна 10 та ҳолат мотоциклчилар иштирокида содир бўлган. Рўйхатдан ўтказилган ЙТҲда 394 киши ҳалок бўлган. 1168 киши турли даражадаги тан жароҳати олган.\nСтатистик маълумотларга кўра, бахтсиз ҳодисаларнинг аксарияти Фарғона вилоятида қайд этилган. У ерда жорий йилнинг биринчи чорагида 210 та йўл-транспорт ҳодисаси юз берган. Тошкент вилоятида Фарғона вилоятига қараганда атиги иккита автоҳалокат кам бўлган. Тошкент шаҳрида эса 170 та йўл-транспорт ҳодисаси содир бўлган.\nЎзбекистонда йўл-транспорт ҳодисаларининг асосий сабаблари:\nмаст ҳолатда рулда бўлиш – 2,6%;\nҳайдаш пайтида ухлаб қолиш – 3,3%;\nҳайдаш тажрибасининг етарли бўлмаслиги – 5,8%;\nсифатсиз йўл ва носоз транспорт воситаси туфайли – 4,2%;\nвелосипед учун махсус йўлканинг йўқлиги – 4,2%;\nқарама-қарши йўлга чиқиш – 7,6%;\nустунликка эга транспортга йўл бермаслик – 12,4%;\nпиёдалар ўтиш жойларининг етишмаслиги – 15,3%;\nтезликни ошириш – 37,8%.\n14 Октябрь 18:54 31294\n14 Октябрь 17:48 30086\n13 Октябрь 23:05 29299\n14 Октябрь 20:43 23794\n15 Октябрь 12:14 22797


“Бироз сабр қилинглар, мен билан Ҳавзи Кавсар олдида кўришасизлар” | Azon.uz - Ахборот-таҳлилий портал\n1531 07:59 10.06.2019\nҲунайн ғазотида баъзи ансорлар бир-бирлари билан кўришиб, “Аллоҳ таоло Расулини мағфират қилсин! Одамларга ўлжадан бериб, бизни тарк этдилар. Ваҳоланки, қиличларимиздан қон томчилаб турибди,” дея пичирлашдилар. Бу гап Расулуллоҳ соллаллоҳу алайҳи васалламга етиб келди. Ансорларнинг барчасини бир жойга тўпладилар. Макка аҳлидан узоқроқ жойга. Ансорларга хитоб қилдилар. Ҳис-туйғулар қоришган, мулойимлик қоришган, нафислик, нозиклик қоришган гапларни айтдилар. Истардимки, ҳар бир мусулмон у зот алайҳиссалом айтган ушбу гапларни ёдлаб олса. Аллоҳга ҳамду сано айтдилар. Кейин:\n“Эй ансорлар жамоаси, сизлар тарафдан менга етиб келган гап, қандай гап?! Олдингизга келганимда залолатда эдингиз, Аллоҳ сизларни мен сабабли ҳидоят қилмадими?! Тарқоқ эдингиз, Аллоҳ мен сабабли сизларни бир-бирингизга улфат қилмадими?! Фақир эдингиз, Аллоҳ мен сабабли сизларни бой қилмадими?!” дедилар. Улар “Ҳа, Аллоҳ ва Расули марҳаматли ва афзалдир!” дейишарди. Расулуллоҳ соллаллоҳу алайҳи васаллам “Менга жавоб қайтармайсизларми, эй ансорлар жамоаси?” дедилар. Улар “Жавоб бердик, эй Расулуллоҳ” дейишди. “Ҳа, Аллоҳ ва Расули марҳаматли ва афзалдир!” дейишарди.\nРасулуллоҳ соллаллоҳу алайҳи васаллам: “Аллоҳга қасамки, агар хоҳласангиз: “Сиз бизга ёрдамсиз ҳолда келдингиз, биз сизга ёрдам бердик, ёлғончи қилинган ҳолда келдингиз, биз сизни тасдиқладик, , фақир эдингиз, сизга мол бериб, бой қилдик!” – деб айтишингиз мумкин, шунда тўғри айтган бўласизлар ва сизларни ҳеч ким инкор этмайди!” – дедилар. Ансорлар бу гапларни эшитиб баланд овозда: “Йўқ, барча яхшилик ва марҳамат Аллоҳ томонидан бўлди!” – деб юборишди.\nРасулуллоҳ алайҳиссалом бироз тўхтаб, сўзларида давом этдилар: “Эй ансорлар, эй дўстларим! Мен маккаликларни Исломга кирсинлар, дея сийлаган дунёнинг арзимас матоҳини деб кўнглингиз оғридими?! Сизларга Исломингизни қолдирдим.\nЭй ансорлар, у одамлар қўй ва туялар билан кетишларига, ўзларингиз эса Аллоҳ ва Расули билан уйга қайтишга рози бўлмайсизларми?! Аллоҳга қасамки, сизлар олиб қайтаётган нарса улар олиб қайтаётган нарсадан яхшироқдир.Муҳаммаднинг жони қўлида бўлган Зотга қасамки, агар ҳижрат бўлмаганида, мен ансорлардан бири бўлар эдим. Одамлар устки кийимим бўлсалар, ансорлар танамга тегиб турадиган кийимимдирлар.Одамлар бир томонга, ансорлар бошқа томонга юрсалар, мен ансорлар томонга юрган бўлар эдим.Бироз сабр қилинглар, мен билан Ҳавзи Кавсар олдида кўришасизлар.Аллоҳим, ансорларни, ансорларнинг фарзандларини ва фарзандларининг фарзандларини ҳам ўз раҳматингга олгин!”\nАнсорлар бу мулойим, меҳр тўла, ажойиб сўзлардан соқоллари ҳўл бўлиб кетгунча йиғладилар. Ушбу хутба ва ундаги гаплар ҳар бир мусулмон фаҳмлаб, зеҳнига жо қилиши ва тез-тез такрорлаб туриши учун қанчалар муносибдир! Чунки, бу орқали Саййидимиз Расулуллоҳ соллаллоҳу алайҳи васалламнинг нақадар нафис ва мулойимликларини ҳис этади.\nМуҳаммад Саъийд Рамазон Бутий раҳимаҳуллоҳнинг мавъизасидан Нозимжон Ҳошимжон таржимаси\nМақолалар шайх Рамазон Бутий\n1748 07:00 09.04.2020\n1478 19:30 06.04.2020\n1524 12:30 06.04.2020\n754 19:00 03.04.2020\n501 18:58 28.03.2020\n566 19:00 25.03.2020


ОВИРдан қутулмаган Ўзбекистон ва паспорт атрофидаги машмашалар\nЎзбекистон 23:07 / 29.08.2018 104828\n1974 йили 28 августда СССР давлатида илк марта деҳқонларга паспорт берила бошланган. Қарийб ярим аср мобайнида собиқ шўролар ҳукумати аҳолининг барча қатлам вакилларига бирдек паспорт тақдим этмади. Гап шундаки, советлар халқнинг ижтимоий ҳимояга ўта муҳтож ҳамда интеллегенцияси вакилларининг хорижга кетиб қолишидан қўрққан.\nХХ асрнинг 20-йилларида амалиётга татбиқ этилган коллективизация ислоҳоти қишлоқ хўжалиги ходимларининг меҳнатини арзимас тўлов ва маҳсулотлар қийматига тенглаштирди. Шундай сўнг, деҳқонларнинг иш жойини тарк этиб, аҳоли гавжум, нисбатан марказий шаҳарларга иш излаб келиши кучайди. 1932 йили Марказий ижроия қўмита янги қарорни эълон қилди: мамлакатда ягона паспорт тизими жорий этилади. Шу орқали фуқароларнинг давлат ичида шаҳарлараро эркин ҳаракатланишини чекловчи прописка тизими ҳам пайдо бўлди.\nКолхозчиларнинг мамлакатдан умуман чиқиб кетолмаслик, шунингдек, йирик шаҳарларга кўчиб бормаслиги учун, уларга паспорт ҳам берилмади. Бу жараён 1974 йил 28 августга қадар давом этди. Расман колхозчининг бошқа шаҳарга кўчиб ўтишга, хорижга чиқишга ҳам имконият бор эди: бунинг учун унга колхоз раисининг ёзма рухсатномаси тақдим этилади. Фақат 1983 йили Совмин эълон қилган янги қарорга кўра, 16 ёшга тўлган барча СССР фуқаролари паспорт олишга ҳақли ва мажбур бўлди.\nТарих силсиласида муҳрланган ушбу воқеаларнинг бир жиҳати Ўзбекистон фуқаросини ажаблантирмайди. Яъни, колхоз раиси рухсат бергандагина четга чиқиш имконияти ҳанузгача Ўзбекистонда ўзгача шаклда барҳаёт. Бу халқ тилида оммалашган ОВИР (СССР ИИВ тизимида мавжуд Отдел виз и регистрации сўзларининг аббревиатураси) ёхуд хорижга чиқиш учун рухсатномасини (стикер) эслатиб юборади.\nМинг шукрки, собиқ совет элементи (балки қулдорлик дермиз) ҳаётимиздан йўқ бўлиб кетиши мумкин (эди). Гап шундаки, ички ва хорижга чиқиш паспортларини бериш тартибини жорий қилган ҳолда шу йилнинг учинчи чорагида хорижга чиқиш учун рухсатнома (стикер) расмийлаштириш тартибини бекор қилиш кўзда тутилган. Аммо, бироқ, лекин...\nМаълум қилинишича, ID-карталар ҳақиқий амалдаги биометрик паспортларни алмаштиради, стикерлар белгиланган муддатгача амал қилади. Шундан сўнг, янги тартибга кўра, хорижга чиқиш учун «миллати» устуни қўшилмаган янги паспорт берилади. Соддароқ қилиб айтганда, фуқаролар ID-карта ва хорижга чиқиш паспорти билан қолади. Бу амалиёт барча ривожланган мамлакатларда ҳам учрайди. Хурсанд бўлишга шошилмаймиз, зеро, масаланинг нозик жиҳатлари ҳам бор.\nЎзбекистонлик ҳуқуқшунос Нодир Закировнинг айтишича, жорий этилганига 5 йил бўлган қўлимиздаги паспорт хорижга чиқиш учун барча стандартларга жавоб беради.\n«Ҳозирги биометрик паспортимиз сиз-у бизга неча пулга тушганини биласизми? 2010 йил Ўзбекистон Вазирлар Маҳкамаси қошидаги Давлат персоналлаштириш маркази биометрик паспортларни йўлга қўйиш учун Франциянинг Oberthur Technologies компаниясига 75,1 миллион евролик шартнома тақдим этган», деб ёзади ижтимоий тармоқ фойдаланувчиси.\nҲақиқатан, Ўзбекистон миллий паспорти Халқаро фуқаролик авиацияси ташкилотининг барча талабларига жавоб беради, унда визалар учун махсус варақлар мавжуд, энг илғор технология асосида яратилган микропроцессор ўрнатилган. Амалдаги паспортдан воз кечиб, янги шундай (балки туси ўзгариб қолар, айтганча «миллати» устуни йўқолади-ку) шаклдаги паспортга ўтиш нимага керак? Ҳозир, яна бюджетдан шунча ўринсиз харажат керакми?\nГапнинг бошқа томонида сурат ўзгача: Жаҳон банки 2017 йили Oberthur Technologies француз компаниясининг коррупцион кирдикорлари учун, унга нисбатан санкция эълон қилган. Компания (айни пайтда у Idemia деб ҳам аталади) Бангладешда миллий ID-карта тизимини жорий этиш бўйича шартномани қўлга киритиш учун пора берганликда айбланади. Шундай қилиб, компания Жаҳон банки томонидан молиялаштириладиган лойиҳаларда 2,5 йилга иштирок этиш ҳуқуқидан маҳрум этилган. Ҳа, айнан Ўзбекистон фуқаролари учун амалдаги биометрик паспорт тизимини ишлаб чиқишда иштирок этган компаниянинг шундай кирдикорлари ошкор бўлди. Бундан ташқари, аноним қолиш шарти билан суҳбатлашган юқори мансабдор шахснинг таъкидлашича, биометрик паспорт базасини мувофиқлаштириб турувчи дастур техник жиҳатдан эскирмоқда. Уни қувватлаб туриш учун дастурнинг янги калитини сотиб олиш шарт. Бундай масала мана шу паспортни жорий этиш пайтида ҳам ўйлаб кўрилганми, бизга номаълум. Гапнинг индаллоси, янги хорижга чиқиш паспорти амалдаги паспорт билан юзага келаётган масалаларни ҳам тўлдириб кетиши, балки янги фирибга ҳам йўл очиши мумкин.\nДемак, барча стандартларга жавоб берадиган паспортимизни яна шундай паспортга алмаштиришдан юқори мансабдор шахслар манфаат кўриши мумкинми? Ким билсин, аммо янги хорижга чиқиш паспорти билан ҳам инсон ҳуқуқ ва эркинликлари ҳам тўла тикланмайди. Гап шундаки, янги хорижга чиқиш паспорти ҳам амалдагиси каби 10 йил муддатга берилиши назарда тутилган. (Яна суҳбат бўлар, маҳалладан, МИБдан қарзи йўқлиги ҳақида маълумотнома, банкдаги ҳисоб рақамлари сўралиши мумкин).\nДе факто ишнинг бундай давом этиши хорижга чиқиш рухсатномасини тақдим этувчи стикернинг паспортга айланиб қолишини англатмоқда. Агар шундай бўлса, масаланинг соддароқ ечимини таклиф этамиз: ОВИР бекор қилинмасин. Давлат бюджетидан яна маблағ сарфлаб, одамларни овора қилиб янги паспорт тарқатилмасин. Шунчаки стикернинг умри 10 йилга қадар чўзилса, бас. Ҳа, айтганча, шунда ID-карта ва амалдаги паспортимиз билан қоламиз, фақат унга ёпиштириладиган стикер 10 йилга берилиши лозим.\n23:44 / 25.06.2019 16387\n23:02 / 25.06.2019 7409


Ўзбекистондаги лагерларда ўшлик қочқинлар қолмади\nЎшлик қочқинлар Ўзбекистондан қайтмоқда.\nСўнгги маълумотларга кўра, Андижон вилоятида қирғизистонлик қочқинларни қабул қилган қочқинлар лагерларида одамлар қолмаган. Айни пайтда Андижон касалхоналарида фақат ярадор беморларгина қолишган. Бироқ улар ҳам шу кунларда Қирғизистонга чиқариб юборилиши мумкин.\nНега Ўзбекистон Қирғизистонга қайтишни истамаган қочқинларни ҳам чиқариб юбормоқда?\n25 июн куни Хўжаободдаги қочқинлар лагеридан қайтиб келган ўшлик Барнохон опа уларни мажбурлаб чиқариб юборишганини айтади:\n-Бошида яхши қарашди жуда ҳам, хамма шароитларни яратиб беришди. Емоқ-ичмоқ, ҳаммаси чиройли бўлди, хурсанд ўтиргандик. Шу охирида чиқариб юбордида. Мажбур чиқариб юборди, йиғлаб чиқиб кетдик.Мажбурлашди бизни, - деди Қирғизистонга қайтишни истамаган ўшлик Барно опа.\n15 июн куни ўзбек-қирғиз чегараси яқинида Ўзбекистон томонидаги Ёрқишлоқ қочқинлар лагеридаги Нодирахон Соипова яратилган шароитлар ва уларга Ўзбекистон томонининг муносабати ҳақида шундай деган эди :\n-Рахмат Ўзбекистонга. Жуда ҳам, ҳамма беженецларни қўллаб қувватлашаяпти. Миннатдорчилигимни сўз билан ифода қила олмайман-да. Озиқ-овқатлар етишаяпти, дори-дармонларни беришаяпти. Раҳмат буларга, - деган эди Ёрқишлоқ қочқинлар лагеридаги Нодирахон Соипова. Бугун Нодирахон Соипова Ўшга қайтган.\nЯна бир Ёрқишлоқ қочқинлар лагерида 5 боласи ва хотини билан яшаган ўшлик Баҳром Ёқубов ҳам шароитларни тилга олганда бундай деган эди:\n- Болаларнинг памперсигача олиб келиб бераяпти.Икки маҳал иссиқ овқат бераяпти.Эрталаб печене, вафли, шакар чойлар. Хатто уларга шундай буйруқ бўлибди: “Жуда ҳам гўзал муносабат қилинглар, муомалангларни чиройли қилинглар” деган нарсада. Бизга шунақа чиройли муомала қилишаяпти, - деган эди 16 июн куни Ёрқишлоқдаги қочқинлардан бири Баҳром Ёқубов.\nАндижондаги қочқинлар лагеридаги ўшлик Баҳром Ёқубов оиласига хавф борлиги учун Ўшга қайтиш истаги йўқлигини билдирган эди.\nСўнгги уч кун ичида эса Ўзбекистон томонидаги қирғизистонлик қочқинлар чиқариб юборила бошланди. Ўш ва Жалолободга қайтаётганларнинг айримлари ўз истаги билан уйларига бораётганларини билдиришди. Суҳбатдошимиз Барнохон опа каби айрим фуқаролар эса уларни мажбуран чиқариб юборишганини айтишади. Барно опа Ўзбекистон томонига Ўш қирғини бошланганидан сўнг 13 июн куни қочқин сифатида ўтган. У Ўшга қайтиш истаги бўлмаган қочқинлардан бири эди.\n"Охирги автобусга чиқдик"\nБарно опа: Оиламиз билан, бешта болам, овсиним ва унинг тўртта боласи билан ўтган эдик.Суратошдан ўтган эдик.\nОзодлик: Қаерда сизларни жойлаштирди?\nБарно опа: Хўжаободдаги консерва заводига. Шароит, яхши қарашди, уч ярим мингта одам бўлди. Ҳаммани ўша ерга тўплади. Кечагача бўлган ҳамма ўтганларни тўплаб, уч ярим мингтача одам бўлди. Кейин хаммасини секин-секин “Ўша кетадиган одам борми?” деб, “Ҳамманглар чиқиб кетишинглар керак” деди. “Бизни орамизни ёмон қилиб қўйяпсизлар,сизларни талаб қилаяпти, катталар сўрашаяпти”деди. Ундан кейин чиқмаймиз дедик, 400тача одам охирида қолди.Қолганларни чиқарди. 400 тамиз қолдик. “Кетмаймиз” десак, “Тўпланиб ҳамма чиқсин, сизларни стадиондаги лагерга жойлаштирамиз, қоладиганлар ўша ерга боради” деди. Ундан кейин хаммамиз йиғиштирилиб, ховлида кутиб турсак, “списка қиламиз” дейишди, ҳаммамизни исм-фамилиямизни ёзишди. Кейин билсак, Ўшга ўтказиш учун ёзган экан. Уни билиб “чиқмаймиз” деб турдик. Барибир мажбур қилишди-да. Автобусларни шундай эшикни тагига олиб келиб қўйиб, “Чиқасизлар” деб, охирида дўқ қилишди. “Чиқасизлар, хеч ким қолмайди, ҳамма кетаяпти.Ўшда тинчлик” деб мажбур бўлдик-да.Охирги автобусга чиқдик биз. Хеч ким қолмади, лагерни ёпишди кўзимизни олдида.\nОзодлик: Ёпишди деганингиз энди қандай бўлди?\nБарно опа: Битта катта обший ётоқ бор эди, икки мингта одам ётар эди. Ҳаммани ўша ердан чиқариб бўлгандан кейин автобусга, кўзимизни олдида ўша ерни қулфлашди. Беркитишиб, ўзларининг ходимлари қолишди. Мажбур бўлдик кейин чиқишга.\nШуҳрат Қаюмов келди бир кун бурун Тошкентдан, Фотимахон деган хотин-қизлар бўлимидан келди.Ундан кейин вазир келди, вазир дейишди битта аёл кишини. Бир беш –олтитаси келдида. Улар ҳам “Чиқмасанглар бўлмайди, тушунинглар, биз сизларни чиқармасак бўлмайди” деб. Эрталаб ҳам ўтирган эдик. Йигит –қизларни олиб келишган экан, улар тугунларимизни кўтариб, автобусга олиб чиқиб қўйишди.\nБошида яхши қарашди жуда ҳам, ҳамма шароитларни яратиб беришди. Емоқ-ичмоқ, хаммаси чиройли бўлди, хурсанд ўтиргандик. Шу охирида чиқариб юбордида. Мажбур чиқариб юборди, йиғлаб чиқиб кетдик.Мажбурлашди бизни.\nОзодлик: Мана келибсиз. Келганингиздан кейин нимани кўрдингиз? Ўшдамисиз?\nБарно опа: Ҳа, Ўшдаман. Хамма ер вайрон, хеч қаер ишламаяпти. Бозорлар йўқ. Ёнган-куйган ҳаммаси жойида турибди, ўнглашмаган ҳам. Хаммаси бузилган кўчада. Ваҳима, хеч ким йўқ, фақат қирғизлар юришибди.\nОзодлик: Чегарадан ўтиш қандай бўлди?\nБарно опа: Чегарасига олиб келмади. Халиги симга олиб келишди. Объезддан ўтказишди бизни. Симга олиб келиб туриб, озгина жойини очиб, тез-тез тушириб, киргизиб юборишди.\nОзодлик: Қирғизистон томонидан биров турганмиди?\nБарно опа: Биз ўтиб бўлганимиздан кейин, анча ичкарида ўтиришибди улар. Қирғиз солдатлари.\nОзодлик: Улар гапирмадими сизларга?\nБарно опа: Йўқ, хеч нарса демасдан ўтиришди.\n“Фарғона ру” ахборот агентлигининг Андижондаги мухбирларига кўра, Андижон вилоятида бир нечта Қизил Хоч халқаро ташкилотига қарашли бўш чодирлар қолган.Қолган чодирлар йиғиштириб ташланган.\n"Қирғизистондаги ўзбекларга Ўзбекистон бефарқ эмас"\nАйни пайтда Францияда истиқомат қилувчи ўзбек сиёсатшуноси ва социологи Камолиддин Раббимов Ўзбекистоннинг қирғизистонлик қочқинларни чиқариб юбораётганига қуйидагича шарҳ беради:\n-Мени назаримда Қирғизистон билан муносабатлар энди совуқлашади секин секин. Чунки Ўзбекистон айнан дипломатик сиёсий босим йўллари билан этник ўзбекларнинг ҳақ- ҳуқуқларини талаб қилади. Бу жуда ҳам очиқ сиёсат бўлмаслиги мумкин.Лекин ўзининг доираларида, ёпиқ каналлар орқали ўша ердаги ўзбекларнинг ҳақ ҳуқуқларини талаб қилишда, ва шу орқали Ўзбекистон ўзининг миллий хавфсизлигини таъминлашга харакат қилади мени назаримда.\nДемак Ўзбекистон хозирги пайтда бир томондан нолегитим, яъни жуда ҳам мураккаб аҳволда қолаяпти. Лекин айни пайтда ўша ердаги ўзбекларнинг тақдирига мутлақо бефарқ эмас, мутлақо бефарқ бўла олмайди. Чунки бу Ўзбекистоннинг, айнан ўша сиёсий режимнинг манфаатлари билан боғлиқ.\nАгар тинимсиз мана шундай қирғинлар бўлаверса, ва у ердаги ўзбеклар Ўзбекистон давлати томонидан эътиборсиз қолдирилса, бу расмий Тошкентнинг ҳам легитимлигини ўзбеклар кўзида йўқотади. Ўзбекистоннинг ичига кўчиш эҳтимолини, мана шундай ижтимоий норозиликлар, Фарғона водийсига ёки Ўзбекистоннинг ичига кўчишини тақозо қилиши мумкин, - дейди ўзбек сиёсатшуноси ва социологи Камолиддин Раббимов.\nРоссиядаги “Мемориал” инсон ҳуқуқларини ҳимоя қилувчи ташкилот раҳбари Виталий Пономарёв Ўзбекистондан қочқинлар қайтишини изоҳлаб шундай деди:\n-Балким бордир шундай мажбурлаб уларни Қирғизистонга қайтариш холатлари ҳам. Билишимча, Ўзбекистон қочқинларнинг ўз худудида бўлишини беқарорлик ўчоғи деб қарайди. Шу сабабдан уларни чиқариб юбориш хукумат манфаатларидан биридир, деди россиялик ҳуқуқ фаоли, айни пайтда Қирғизистон жанубида бўлган Виталий Пономарёв.\nНавбат касалхонадаги қочқинларга.Ундан кейин...\nАндижондаги қочқинлар лагеридан соғлом қирғизистонлик қочқинлар чиқарилганидан сўнг, вилоятда фақат ярадор беморлару, қариндош уруғиникига яширин йўллар билан ўтган қирғизистонлик қочқинлар қолган эди.\n25 июн куни Андижонда бўлган Қирғизистон соғлиқни сақлаш вазири Дамира Ниёзалиева ўзбекистонлик ҳамкасби билан жароҳат олган бемор қирғизистонлиқ қочқинлар билан учрашганидан сўнг Андижон вилоятидаги қочқинлар Ўш ва Жалолободга ўтказила бошлаши мумкинлигини қайд этган эди:\nАндижон касалхоналаридан беморлар ўзбек-қирғиз чегарасидан ўтказилганидан сўнг, навбат чегарани бошқа йўллар билан кесиб ўтган Фарғона водийсидаги хонадонларда яшаётган қирғизистонлик қочқинларга ҳам келиши мумкин.\nАйни пайтда Халқаро Амнистия ташкилоти ўзбекистон ҳукуматини қочқинларни Ўзбекистондан мажбуран чиқармасликка ундади.\nМазкур ташкилот қочқинларни қайтишга ундаш ортида Қирғизистон ҳукуматининг 27 июнга белгиланган референдумни ўтказиб олишга уринишини кўради ва шунинг учун "сиёсий мақсадлар йўлида минглаб кишиларнинг ҳаётларини хавф остида қолдириш мумкин эмас"лигини уқтиради.


Турк футболчилари Тошкентга келишни истамади\nТуркия Миллий жамоаси футболчилари.\n14 августга белгиланган Ўзбекистон ва Туркия миллий терма жамоалари ўртасидаги ўртоқлик ўйини бекор қилинди. Туркия футбол федерациясига кўра, Тошкентда ҳаво ҳароратининг юқорилиги ва Ўзбекистон футбол федерацияси зарур шароитларни яратиб беролмаслигини билдиргани сабаб ўйин бекор қилинган.\nЎйин бекор қилинди\n5 август куни Туркия футбол федерацияси (ТФФ) расмий сайти орқали Ўзбекистон ва Туркия миллий терма жамоалари ўртасидаги ўртоқлик ўйини бекор қилингани ҳақида маълум қилди.\nАбдуллоҳ Авчи шогирдлари 14 август куни Тошкентда “Пахтакор” стадионида ўтадиган учрашувга келиши ҳақида июл ойининг бошларида расман эълон қилинган эди.\nОрадан бир ой ўтиб, ўйинга 10 кун қолганида Туркия томони ўйин бекор қилинганини маълум қилди.\nРасмий изоҳ: Ҳаво иссиқ\nТФФга кўра, турк-ўзбек футболчилари ўртасидаги ўртоқлик учрашувининг бекор қилинишига Ўзбекистонда шу кунларда кузатилаётган ҳаддан ташқари иссиқ об-ҳаво сабаб бўлган.\n"Туркия терма жамоаси Ўзбекистон билан 14 август куни бўладиган ўйинни бекор қилди. Ўйин куни Тошкентда ҳаво ҳарорати юқорилиги ва Ўзбекистон футбол федерацияси керакли шароитларни яратиб беролмаслигини билдиргани учун ўйин бекор қилинди", дея изоҳ берилган ТФФ расмий сайтида.\nОзодлик мухбири Туркия футбол федерацияси билан боғланганида, "Федерация расмий сайтидаги маълумотдан бошқа ҳеч қандай изоҳ берилмаслиги" айтилди.\nТФФ сайтида ёзилишича, Ўзбекистон футбол федерацияси (ЎФФ) шароитларни яратиб бера олмаслиги борасида ёзма равишда расман билдирган.\n5-6 август кунлари ЎФФ Туркия билан ўртоқлик учрашуви қолдирилгани борасида матбуотга расмий изоҳ бергани йўқ.\nОзодлик мухбири ЎФФ расмийлари билан боғланишга муваффақ бўлмади.\nТахминлар: Молиявий, сиёсий ва хавфсизлик\nЎФФ Туркия билан ўртоқлик ўйини қолдирилганини изоҳлашдан тийилиб турган бир пайтда ўзбек матбуотида тахминлар кучайди.\nЖумладан, Ўзбекистон футбол ҳаётини ёритиб борадиган мустақил Uff.uz сайти "Аслида, бошқа сабаб бўлганлиги кўриниб турибди. Чунки, ҳатто араб давлатларида ва умуман Тошкентда кечки пайт футбол ўйнаса бўлишини яхши биласиз. Ҳозирча, Туркиянинг рад қилганлик сабабининг асл моҳияти номаълум", деб ёзди.\nФутбол соҳасидан хабардор манба Озодлик билан суҳбатда жорий йилда Осиё чемпионлар лигаси доирасида Тошкентда ўтказилган Пахтакор- "Аш- Шабоб" ўйини кечки соат тўққизда бошланганини мисол келтирди.\nАйни пайтда бошқа бир манба Ўзбекистон ҳукуматининг хавфсизлик борасидаги таҳликаларини сабаб қилиб кўрсатади.\n“Мустақиллик байрами арафаси Тошкентда хавфсизлик чоралари кучайган пайт. 30-40 минг футбол ишқибозининг ярим кечаси кўчада юришини ҳукумат хоҳламаслиги табиий. Турклар ўйинни кечки пайтга белгилашга розилик билдирган тақдирда ҳам байрам арафаси расмий Тошкент буни истамаслиги аниқ”, дейди исмини ошкор қилмаётганимиз манба.\nФутбол соҳаси журналистларидан бири эса Туркия-Ўзбекистон жамоаларининг ўртоқлик учрашувига молиявий масалалар ҳам аралашган бўлиши мумкинлигини тахмин қилади.\n“Одатда ўртоқлик учрашувлари билан боғлиқ молиявий масала икки жамоа ўртасида келишилади. Мезбон жамоа меҳмон жамоага келишилган пулни бериши лозим бўлади. Балки Туркия жамоаси текинга келишга рози бўлган бўлиши ва кейинчалик Гана жамоаси каттароқ суммада пул таклиф қилган бўлса, турклар ўзбеклар билан ўйиндан воз кечган бўлиши мумкин”, дейди исмини очиқламаётганимиз журналист.\nТуркия терма жамоаси ўзбек футболчилари билан ўйин ўтказилиши режаланган 14 август куни Гана терма жамоаси билан Истанбулда ўртоқлик ўйини ўтказишини маълум қилди.\nАйни пайтда Туркия-Ўзбекистон жамоалари ўртасидаги учрашувнинг бекор қилинишига сиёсий сабабларни важ сифатида келтирганлар ҳам бор.\nЎзбекистоннинг Туркия билан муносабатлари совуқлигича қолаётганини назарда тутган таҳлилчилар ўзбек расмийлари турк футболчиларини ўз пойтахтида кўришни истамаганини тахмин қилишади.\nЎзбек матбуоти ёзишича, шу вақтгача Ўзбекистон ва Туркия миллий жамоалари ўртасида ҳали бирорта ҳам ўйин ўтказилмаган.\nЛекин икки давлат футболчиларининг турли ёшлардаги терма жамоалари ўртасида учрашувлар бўлиб ўтган.


Тошкентлик ҳуқуқ ҳимоячини чегарада яланғоч қилиб ечинтиришди, энди унга қарши иш қўзғатишмоқда - Фарғона.Ру ахборот агентлиги\n03:01 msk, 4 Июль 2020\nТошкентлик ҳуқуқ ҳимоячини чегарада яланғоч қилиб ечинтиришди, энди унга қарши иш қўзғатишмоқда\n02.12.2015 19:57 msk\n“Навоий” чегара пунктида 26 ноябрда бўлиб ўтган бу “детектив” воқеани шунчаки масхарабозлик деб қабул қилишни истардик. Қозоғистондан уйига қайтаётган тошкентлик ҳуқуқ ҳимоячи Владимир Хусаинов қозоқ чегара пунктидан ўтгач, Ўзбекистонга қарашли чегара ва божхона назорати пунктига яқинлашди.\nБинога кираверишда анча-мунча одам йиғилган бўлиб, уларни № F5-071 рақамли белги таққан ўзбек чегарачиси тартибга солиб турганди. Хусаиновни ҳайрон қолдиргани шу бўлдики, чегарачи одамларни эркак-хотинларга ажратиб, алоҳида навбатга қўярди.\n“Эронда ёки Саудияда буни тушунса бўларди, аммо бу ерда-чи!..», - дея ажабланди Хусаинов.\nЧегара хизматчиси бинога кўпроқ аёлларни киритар, эркакларни эса танлаб, айримларига киришга рухсат берарди. Хусаинов бунақанги танловнинг сабабини сўраганида, чегарачи уни навбатнинг охирига ўтишни буюрди, у индамасдан навбат охирига қайтди. Аммо “тартиб қўриқчиси”дан смена бошлиғини чақириб беришни сўради.\nБир оздан сўнг лейтенант формасидаги бир ходим чиқиб, Хусаиновга бақир-чақир билан ташланди. Ҳуқуқ ҳимоячи ундан ўзини таништиришни сўраганида, лейтенант: “бу ҳарбий сир! Сенга ўзимни таништирмайман! , дея дағдаға қилди. Кейин эса шикоятчи устидан иш қўзғатиб, уни ички ишлар органларига жўнатишини айтди. Шундан сўнг Хусаиновни судраб, хизмат хонасига олиб кирди, йўл-йўлакай эса “яхшиликча” келишиб олишни, оддий тил билан айтганда, пора билан қутилиб қолишни таклиф қилди. Ҳуқуқ ҳимоячи унинг таклифини рад этиб, пора бермаслигини айтди.\nЛейтенант ўзбек тилида бўралаб сўкинишни тўхтатмай, Хусаиновни панжарали хонага олиб кириб қўйди. Хусаиновга кўра, бинода бунақа катаклардан иккита бор экан, оддий халқ тилида уларни “обезянник” (“маймунхона”) деб атайдилар. Шундан сўнг лейтенант яна бир чегара ходими иштирокида Хусаиновга яланғоч бўлиб ечинишни ва ҳамма пул ва қимматбаҳо буюмларини стол устига қўйишни сўради.\nХусаинов асосли равишда тинтувда холисларнинг иштирок этишини талаб қилди, улар бунга жавобан холислар керак эмас, ечинтириш ва текшириш жараёнини бурчакдаги камера ёзиб олаётганини айтишди. Натижада ҳуқуқ ҳимоячи бутунлай ечиниб, пул ва қимматли буюмларини кўрсатишига тўғри келди. Ўзининг қўлга олингани ҳақида қариндошларига хабар бериш ҳамда адвокатини чақиртириш тўғрисидаги талаблари жавобсиз қолди.\nТинтувда иштирок этаётган бошқа чегарачилар унинг буюмларини фотосуратга ола бошладилар. Уларни айниқса ҳужжатлар ҳамда маълумот ташиш воситалари (флешка, диск ва мобил телефон) қизиқтирарди. Ҳуқуқ ҳимоячи тахмин қилишича, улар яширин камера ёки микрофон излашди, лекин ҳеч нима топа олишмади.\nУч соатлардан кейин камерага фуқаро кийимидаги бир кимса кириб, ўзини терговчи деб таништирди, аммо исмини ва фамилиясини айтмади. Уни нималардадир айбланаётган ҳуқуқ ҳимоячининг ҳужжатлари ва мобил телефони қизиқтирарди: терговчи уларни текшириш билан анча вақтгача овора бўлиб қолди. Шундан сўнг бу шахс Хусаинов билан суҳбат чоғида турли саволларни берди, бу саволлар унинг қўлга олиниши билан боғлиқ бўлмай, балки унинг умумий фаолияти билан боғлиқ эди.\nСуҳбат якунида Хусаинов ундан пора таъма қилишганини айтди, аммо терговчи бу гапга эътибор бермади. Шунда ҳуқуқ ҳимоячи унинг қоидани бузгани ҳақида чегарачиларда видео ёзуви бўлиши кераклигини айтди, чунки у турган навбатга кузатув камераси қаратилган эди. Терговчи чиқиб кетди ва 20-30 дақиқадан сўнг қайтиб келиб, “унга видеони кўрсатишмаганини” билдирди. Шу билан чиқиб кетди.\nБир оздан сўнг чегарачи келиб, Хусаинов қўйиб юборилишини айтди, бунинг учун у пулларини санаб, нарсаларини текшириши ва журналда ҳеч нима йўқолмагани ҳақида ёзув қолдириши кераклиги айтди. Аммо ҳуқуқ ҳимоячи журналга керакли ёзувларни ёзиб бўлганидан сўнг қўйиб юбормасдан, бошқа хонага олиб ўтишди ва яна бир оз вақт ушлаб туришди. Шундан сўнг соқчилар кузатуви остида чегарчиларнинг машинасига ўтқазишди. Хусаинов чегара ва божхона назоратидан ўтмаганини айтганида, унга “ҳаммасини ўзлари ўтказишини, у индамай жим ўтириши кераклигини” уқтиришди.\nҲуқуқ ҳимоячини Зангиота тумани ИИБга олиб келишди. Бу ердаги эшиги рақам билан белгиланмаган хонада бир соат ўтиргач, унинг олдига милиция майори келиб (ўзини таништирмади), Хусаинов ишининг материалларини қабул қилиб олганини айтди.\n“Мен ундан қанақа иш деб суриштира бошладим, мени бу иш билан таништиришмаганини айтдим, бунга жавобан майор тушунарсиз қилиб “чегарачилар кўп хато билан ёзганини, шунинг учун паспортимни олиб қолишини” айтди. Кейин паспортимни олиб қолиш ҳақидаги баённомага имзо чекдим, унда ёзилган ўзбек тилидаги матнни тахминан қуйидагича тушундим: “Ушбу фуқаро қозоқ-ўзбек чегарасини кесиб ўтиш қоидасини бузган”, - деб бошидан ўтганларини ҳикоя қилади Хусаинов.\n- Ва ниҳоят у мени қўйиб юборди, суҳбат якунида менга бир неча кун ичида қўнғироқ қилиб, ишим қандай кетаётганидан хабардор қилишини айтди. Бу қанақа иш, маъмурийми ёки жиноийми, қайси модда бўйича, хуллас, ҳеч нимани била олмадим. Ҳатто паспортимга чегарадан ўтганим ҳақида штамп қўйилган-қўйилмаганини ҳам билмайман, энди мени чегарадан ноқонуний тарзда ўтишда айблашлари ҳам мумкин”.\nТиниб-тинчимас Владимир Хусаинов\nҲуқуқ ҳимоячининг айтишича, у олдинроқ, октябрда ва ноябрь бошида ҳам Қозоғистонга чиққан эди. Қайтаётганида ҳар сафар уни формасиз шахслар ушлаб қолиб, суҳбатга тортишган ва “ҳамкорлик қилишни” таклиф қилишганди.\nУмуман олганда, Хусаинов билан ҳеч қандай ғайриоддий воқеа рўй бергани йўқ, чунки ўзбек чегара пунктларида бунақа ҳодисалар одатий ҳисобланади. Чегара ва божхона текширувидан ўтаётган ҳар бир шахс узундан-узун, сунъий уюштирилган навбатда туриши керак бўлади, “махсус одамлар” шошилганларга пора эвазига ўтишда “ёрдам бериш” таклиф қиладилар. Бирор киши норозилик билдирадиган бўлса, уни панжара ортига ташлайдилар ва бир неча соат ўтганидан сўнг тинчиган “ғаламис”ни қўйиб юборишади.\nАммо бу воқеанинг ўзбек махсус хизматлари томонидан анчадан бери кузатув остига олинган ва етарли даражада таниқли ҳуқуқ ҳимоячи билан юз бергани бошқа масала. Балки, айнан шунинг учун ҳам у “бемаъни” саволлар бермаслиги керак эди: мана, бемаврид саволи туфайли унга қарши иш қўзғатилди.\nВладимир Хусаинов 2009 йилдан бери инсон ҳуқуқлари ҳимояси билан фаол шуғулланиб келади. Сўнгги икки-уч йилда у маҳбуслар ва уларнинг қариндошларига ёрдам беришни бошлади. Шу билан бирга, у ўзбек расмийларидан жабр кўрган бошқа жабрланувчиларга ҳам ёрдам бериш ниятидан воз кечмаган.\n“Менинг тамойилим – шовқин кўтармасдан ишни битириш ва расмийларнинг жиғига тегмаслик, - дейди ҳуқуқ ҳимоячи. – Шов-шув кўтаришдан кимга фойда? Ишларни шундоқ ҳам тинч йўл билан ҳал қилиш мумкин. Биз оддий юртда яшаймиз – ими-жимида мозорга жўнатиб юборишлари мумкин”.\nҲозирча уни мозорга жўнатишгани йўқ. Аммо Ўзбекистон фуқаросининг паспортига қўйиладиган, чет элга чиқиш ҳуқуқини берадиган стикер - “чиқиш визасини” бир неча йилдан бери беришмаяпти …


Қачон банклардан АҚШ долларини эркин сотиб оламиз? - Халқ сўзи\nҚачон банклардан АҚШ долларини эркин сотиб оламиз?\n18:25 02 Август 2018 Жамият\nЎзбекистон Республикаси Марказий банки департаменти директори Бобур Абубакиров Олий Мажлис Сенатининг Бюджет ва иқтисодий ислоҳотлар масалалари қўмитаси томонидан ташкил этилган матбуот анжуманида ушбу масалага ҳам ойдинлик киритди.\n“Аввало, бир нарсани инобатга олишимиз керак, банклар ҳам хўжалик юритувчи субъект, унинг ўз белгиланган иш вақти бор, ўша вақт ичида фаолият юритади. Шунга қарамай, республикамизда 1000 га яқин валюта айирбошлаш шохобчалари мавжуд бўлса, шундан қарийб 300 га яқини эрталаб соат 8:00 дан 22:00 гача ишламоқда.\nШунингдек, халқаро аэропортларда, меҳмонхоналарда, айрим савдо марказларида карталардан валютани нақдлаштириб олиш бўйича банкоматлар ишлаб турибди. Келгусида валютани банк ходимлари иштирокисиз ҳам алмаштириш имконини берувчи автоматлаштирилган тизим ишга туширилади.\nАлбатта, тижорат банкларидан хорижий валюта, яъни АҚШ долларини эркин сотиб олишни йўлга қўйиш бўйича ишлар олиб бориляпти. Ҳозир аниқ бир вақтини айтолмайман. Лекин ишлар бошлаб юборилган, бу аҳолини кўп куттирмайди. Тез кунларда бу бўйича қарор қабул қилинади.\nНақд хорижий валютани бозор курсида банклардан сотиб олиш йўлга қўйилганидан кейин валютага 2,5 млрд. яқин валюта маблағлари жисмоний шахслардан томонидан тижорат банкларига сотилган. Демоқчиманки, хорижий валютага бўлган талаб олдиндай эмас”, деган Абубакиров.


01:22 / 24.06.2016\nЎзбекистон Президенти Ислом Каримов 23 июнь куни кечқурун Шанхай ҳамкорлик ташкилоти саммити иштирокчилари учун уюштирилган концертдан сўнг Кўксаройда Россия Президенти Владимир Путин билан учрашди.\nЎзА хабарига кўра, президентлар Ўзбекистон-Россия муносабатларига доир кенг кўламли масалалар, минтақавий ва халқаро муаммолар юзасидан фикр алмашдилар.\n«Ҳиндистон ва Покистон каби икки йирик мамлакатнинг ШҲТга домий аъзоликка ҳақиқатдан ҳам қайд этилиши… ташкилот ҳаётида катта ҳодиса бўлади. Сўзсизки, мазкур ҳодиса айнан Тошкентда содир бўлиши билан ташкилотимиз тарихига киради», — дея Владимир Путин сўзидан иқтибос келтиради Кремль сайти.\nБундан аввал Ўзбекистон президенти Тожикистон ва Туркманистон президентлари ҳамда Ҳиндистон бош вазири билан учрашувлар ўтказганди.\nШҲТ саммити иштирокчилари Тошкентдаги Халқаро анжуманлар саройида уларнинг шарафига ташкил этилган концертга ташриф буюришди.


Визуал болани қандай тарбиялаш керак? | Futura – ҳаммаси ахборот технологиялари, маркетинг ва стартаплар ҳақида Визуал болани қандай тарбиялаш керак? – Futura – ҳаммаси ахборот технологиялари, маркетинг ва стартаплар ҳақида\n5 mart 9:31\nҲамма болалар истеъдодли бўлиб туғилади ва янги нарсаларни ўрганишни яхши кўради. Кичкинтой тўғри ривожланиши, янги билимларни ўзлаштириши ва мактабда яхши ўқиши учун унга тўғри ёндашиш керак, деб ёзмоқда Минбар нашри.\nВизуални қандай аниқлаш мумкин?\nАхборотни визуалга қандай етказиш мумкин?


Истиҳлофда уч имом ихтилофи – oliymahad.uz\nИстиҳлофда уч имом ихтилофи\nФиқҳ матнларини тўлақонли тушунишда фиқҳий истелоҳларга кўп рўбарў келамиз. Бундай вазиятда атамалар билан яқиндан танишиш катта кўмак беради.\nМаълумки, баъзи истелоҳларни бир икки сўз билан ёки ўз она тилимизга таржима қилиш орқали осон ўзлаштириш мумкин! Бироқ, баъзи атамалар борки уларни изоҳлаб истеъмолга кўчириш учун бир неча саҳифалар керак бўлади.\nБиз эътиборингизга ҳавола қилмоқчи бўлаётган “Истиҳлоф масаласи” дея танилган атама ҳам ана шундай бир икки бетни талаб қиладиган “инжиқ” мавзулардандир.\nИстиҳлоф арабча “حَلَفَ” ўзагидан олинган “истифъалун” вазнидаги “إستحلاف” сўзидир. Маъноси – бировдан қасам ичишини талаб қилишдир.\nБу атама, фиқҳий китобларнинг асосан даъво масалаларида учрайди. Яъни, бирор киши бир инсон устидан қандайдир ҳаққи борлигини даъво қилади. Аниқки, даъво қилган одам ҳужжат келтириши керак. Лекин, доим ҳам даъвогарнинг ҳужжати бўлмаслиги мумкин, ҳужжати йўқ деб даъво ишини ёпиб қўйиш эса, даъвогарнинг ҳаққини поймол бўлишига олиб келиши мумкин. Шариат бу вазиятда икки томоннинг ҳам риоясини қилиб “Истиҳлоф – қасам ичириш” масаласини жорий қилган.\nИстиҳлофда гумондор шахсдан “Аллоҳга қасамки, даъвогарнинг менинг зиммамда ҳаққи йўқ” деб қасам ичирилади. Агар қасам ичса, даъвогарнинг даъвоси асоссиз деб топилади ва суд ёпилади. Агар, қасам ичишдан бош тортса қози даъвогарни ҳақ деб топади ва гумондордаги ҳаққини олиб беради.\nБунинг асоси: агар гумондор киши ҳақиқатан “даъво қилинаётган ҳақ” ўзига тегишли деб билганида қасам ичиб тегишли ҳаққини сақлаб қолар эди. Қасам ичмадими демак гумондор “даъво қилинаётган ҳақ” ўзига тегишли эмаслигини тан олган бўлади.\nЛекин, бу “Истиҳлоф” билан ҳукм қилиш ҳамма ўринда ҳам ишлайвермайди.\nМазҳабимизнинг уч имоми Абу Ҳанифа, Абу Юсуф ва Муҳаммад раҳматуллоҳи алайҳимлар бир овоздан ҳаддлар[i] ва лионларда [ii] “Истиҳлоф” билан ҳукм қилинмайди, деганлар.\nҚуйидаги етти масалада эса, Абу Ҳанифа раҳматуллоҳи алайҳи қасам ичириш билан ҳукм қилинмайди десалар, икки шогирдлари, қасам ичириб ҳукм қилса бўлади, дейишган. У масалалар қуйидагилардир:\nБировни қулим деб даъво қилиш\nИстийлод. Чўри хожасидан бола кўрганини даъво қилиб, “Умму валадлик”ни даъво қилиши.\nНега деган савол туғилади? Чунки, Имом Абу Ҳанифа раҳматуллоҳи алайҳи ва икки шогирдлари наздида қасам ичишдан бош тортиш икки хил талқин қилинади.\nАбу Ҳанифа раҳматуллоҳи алайҳи, зиммасида бировнинг ҳаққи йўқлиги борасида қасам ичишдан бош тортишни “Базл – ўтиб юбориш” [iii] деб қарайдилар.\nИкки шогирдлари еса, зиммасида даъво қилинган ҳақни иқрор қилиш деб қарайдилар.\nШу икки хил қарашдан келиб чиқиб юқоридаги 7 масалада Абу Ҳанифа раҳматуллоҳи алайҳи қасамдан бош тортгани учун даъвогарга ҳақ собит бўлди, деб ҳукм қилмайдилар, чунки бу саналиб ўтган ишларда “базл – ўтиб юбориш” билан ҳукм қилинмайди, қасамдан бош тортиш “базл – ўтиб юбориш” эди, демак истиҳлоф билан ҳукм қилинмайди, дейдилар.\nМасалан, бир киши бировни қулим деб даъво қилса, бояги одам майли қул бўлиб қолавераман дейиши билан қул бўлиб қолмайдику, демак қасамдан бош тортганда ҳам қул бўлиб қолиши мумкин эмас. Яъни бу одамнинг қасам ичишдан бош тортишини қулликка иқрор қилиш деб қабул қилиб бўлмайди. Шундай экан, фойдасиз бўлгани учун қасам ичишни талаб ҳам қилинмайди.\nИкки шогирдлари умумий маънода қасамдан бош тортишни “даъво қилинган нарсага” иқрор бўлиш деб қараганлари учун, юқоридаги етти масалада ҳам шу қоидани ишлатадилар ва гумондордан қасам талаб қилинади, дейдилар. Агар зиммамда ҳақ йўқ деб қасам ичса қазо-суд иши ёпилади. Агар қасам ичишдан бош тортса даъво қилинган нарсани унинг зиммасига юклайдилар.\nСавол туғилади: нега икки имом лион ва ҳадлар борасида ҳам истиҳлоф билан ҳукм қилмадилар? Бу саволга: ҳадлар далилларда юз берган шубҳалар сабабли тарк қилинади, қасамдан бош тортиш эса шубҳали иқрордир, чунки бу ҳолатда очиқ ойдин иқрор йўқдир, лион эса эр-хотинга нисбатан ҳад ўрнида [iv] бўлгани учун ҳақиқий ҳадлар туркумига қўшилиб кетади, деб жавоб қиладилар.\nАбу Ҳанифа раҳматуллоҳи алайҳ наздида эса, ҳад ва лионларда “базл – ўтиб юбориш” билан ҳукм қилиб бўлмайди. Демак, қасам ичириш билан ҳам ҳукм қилинмайди. Чунки, агар “Зиммамда фалон ҳақ” йўқ деб қасам ичса даъво тугайди. Агар қасам ичмаса, бу иши қасамдан бош тортиш, яъни, базл деб қаралади, натижада асл қоида “бу туришларда базл билан ҳукм собит бўлмайди” деган қоидага қайтилади ва истиҳлоф билан ҳукм қилиш бекор қилинади.\nАллоҳ барчамизни фиқҳ – теран англаш билан ризқлантирсин. Амин!\n“Ҳидоя китоби” ва “Лакнавий” шарҳи асосида\n3-курс талабаси Салоҳиддин Қурбонов тайёрлади.\n Яъни қозилик иши.\n[i] Шаръий таъзирлар. Зинокорга жазо қилиш, ўғрини қўлини кесиш каби ҳукмлар умумий маънода “Ҳадлар” деб аталади.\n[ii] Эр хотин бир бирини лаънатлаши. Бу эр хотинини зинода айблаб гувоҳ келтира олмаганида амалга оширилади.\n[iii] Базл – хусуматлашишни тарк қилиб ундан юз ўгриш бўлиб, гўёки даъво қилинган ҳақни даъвогарга мубоҳ ҳақ қилиш ҳисобланади.\n[iv] Эрга нисбатан қазф ҳадди ўрнига ўтади, хотинга нисбатан тошбўрон қилиш ўрнига ўтади.\n730100cookie-checkИстиҳлофда уч имом ихтилофиno\nОлдингиАллома Абдулҳай Лакнавий раҳматуллоҳи алайҳ (1-қисм)КейингиҚорақалпоқ элига табаррук ҳадя


Дорихона очиш учун кандай хужжатлар ёки нималар зарур?\n«Дори воситалари ва фармацевтика фаолияти тўғрисида»ги Қонуннинг 21-моддасига мувофиқ дорихона дори воситаларини ва тиббий буюмларни чакана реализация қилишни, шунингдек уларни тайёрлашни амалга ошириш учун тегишли лицензияга эга бўлган юридик шахс шаклида ёки юридик шахснинг таркибий бўлинмаси шаклида ташкил этилиши мумкин. Дорихоналарнинг филиаллари, даволаш-профилактика муассасаларининг дорихоналари ҳам дорихоналар жумласига киради.\nДорихона мудири олий фармацевтик маълумотга, дорихона филиалининг мудири эса фармацевтик маълумотга эга бўлиши керак.\nВазирлар Маҳкамасининг 13.05.2010 йилдаги 91-сон қарори билан тасдиқланган «Фармацевтика фаолиятини лицензиялаш тартиби тўғрисида»ги Низоми (матн давомида - Низом), номидан кўриниб турганидек, мазкур фаолият бўйича лицензия олитш тартибини белгилайди.\nУнга кўра, лицензияланадиган фармацевтика фаолияти фаолиятнинг қуйидаги турларини ўз ичига олади:\n1) дори-дармон воситалари ва тиббиёт буюмлари ишлаб чиқариш;\n2) дори-дармон воситалари ва тиббиёт буюмлари тайёрлаш;\n3) дори-дармон воситалари ва тиббиёт буюмлари яратиш бўйича илмий-тадқиқот ишлари;\n4) дори-дармон воситалари ва тиббиёт буюмлари сифатини назорат қилиш;\n5) дори-дармон воситалари ва тиббиёт буюмларини чакана сотиш;\n6) дори-дармон воситалари ва тиббиёт буюмларини улгуржи сотиш;\n7) доривор ўсимликлар, ҳайвонот ва минерал асосга эга бўлган хом ашёни етиштириш, йиғиш, тайёрлаш, қадоқлаш ва улгуржи сотиш.\nЛицензия беш йил муддатгача берилади. Лицензия беш йилдан кам муддатга фақат лицензия талабгорининг аризасига биноан берилиши мумкин.\nЛицензия олиш учун лицензия талабгори лицензияловчи орган (Соғлиқни сақлаш вазирлиги) га қуйидаги ҳужжатларни тақдим этади:\n1) лицензия бериш тўғрисида ариза, унда қуйидагилар кўрсатилади:\nюридик шахснинг номи ва ташкилий-ҳуқуқий шакли, унинг жойлашган жойи (почта манзили, муассасанинг, банкнинг номи ва банк муассасасидаги ҳисоб рақами);\nюридик шахс амалга оширишни мўлжаллаётган фаолиятнинг лицензияланадиган тури (унинг бир қисми) ҳамда фаолиятнинг кўрсатиб ўтилган тури (унинг бир қисми) амалга ошириладиган муддат;\n2) юридик шахснинг давлат рўйхатидан ўтказилганлиги тўғрисидаги гувоҳноманинг нусхаси;\n3) лицензия бериш тўғрисидаги ариза кўриб чиқилганлиги учун йиғим тўланганлигини тасдиқловчи ҳужжат;\n4) тегишли моддий-техника базаси, асбоб-ускуналар, бошқа техник воситалар ва ходимларнинг мавжудлиги тўғрисидаги маълумотлар.\nЛицензия талабгоридан ортиқча ҳужжатларнинг тақдим этилишини талаб қилишга йўл қўйилмайди.\nАриза кўриб чиқилганлиги учун лицензия талабгоридан қонун ҳужжатларида белгиланган энг кам ойлик иш ҳақининг икки баравари миқдорида йиғим ундирилади.\nФармацевтика фаолиятини амалга оширишда лицензиат (лицензия эгаси) қуйидагиларга мажбур:\nлицензияланадиган аниқ фаолият турини амалга ошириш учун шарт-шароитлар яратиш, шу жумладан, тегишли моддий-техник базадан, асбоб-ускуналардан, бошқа техник воситалардан фойдаланиш;\nдори-дармон воситалари ва тиббиёт буюмларини ишлаб чиқариш, тайёрлаш ва сотиш бўйича Соғлиқни сақлаш вазирлиги томонидан тасдиқланган норматив ҳужжатлар талабларига риоя қилиш;\nШунингдек, дорихоналар санитария қоидалари, нормалари ва гигиена нормативлари талабларига ҳам жавоб бериши керак.\nЮқоридаги қонун ҳужжатларининг айрим жойлари такомиллаштирилишга муҳтож.\nХусусан, Низомнинг 12-банди 1-қисмида лицензия олиш учун тўпланган ҳужжатлар лицензия талабгори томонидан лицензияловчи органга бевосита ёхуд уларнинг олинганлиги тўғрисидаги билдиришнома билан почта алоқаси воситаси орқали етказиб берилиши белгиланган.\nФикримизча, ушбу бандда мазкур ҳужжатларнинг электрон тарзда ҳам юборилиши мумкинлиги назарда тутувчи тегишли ўзгартириш киритилиши, ҳозирги замон талабларига мос бўлар эди.\n Қаранг: Бош давлат санитария врачи томонидан 31.05.2004 йилда тасдиқланган “Аптека ва сақлаш омборларини тузилиши, жиҳозланиши ва эксплуатация қилинишининг санитария қоидалари ва нормалари” (СанПин РУз N 0152-04) (ҳужжат рус тилида келтирилган); Бош давлат санитария врачи томонидан 2004 йил 11 августда тасдиқланган “Тайёр дори-дармонларни сотувчи аптекалар тузилишининг санитария қоидалари ва нормалари” (СанПин РУз N 0162-04) (ҳужжат рус тилида келтирилган).


16.05.2019 05:02 0 1233\nЭслатиб ўтамиз, Ўзбекистон Республикаси Президенти Шавкат Мирзиёев 2018 йил, декабр ойида Олий мажлисга қилган мурожаатномасида ёзги Осиё ўйинларидан бирига мезбонлик қилиш бўйича ҳаракатларни бошлаш кераклигини айтиб ўтган эди.\nШундан сўнг Миллий олимпия қўмитасининг собиқ президенти Умид Аҳмаджонов Осиё Олимпия Кенгаши президенти Шайх Аҳмад Ал-Фаҳад Ал-Сабах билан учрашув ўтказганди. Учрашувда шунингдек, AIBA'нинг собиқ президенти Ғофур Раҳимов ҳам иштирок этди. Унда томонлар 2030 йилги Осиё ўйинларини Ўзбекистоннинг Тошкент ҳамда Самарқанд шаҳарларида ўтказиш масалаларини муҳокама қилишган эди.\nЭътиборли томони, куни кеча Умид Аҳмаджонов Миллий Олимпия қўмитаси раҳбарлигидан истеъфога чиқарилди ва унинг ўрнига Ўзбекистон қиличбозлик федерацияси раиси сифатида фаолият олиб борган Рустам Мавзурович Шоабдураҳмонов сайланди.\nАввалроқ 2030 йилги Осиё ўйинлари мезбонлиги учун шунингдек яна Қатар, Ҳиндистон ва Филиппин давлатлари ҳам даъвогарлик қилиши хабар қилинган эди.


Икки уй ва бир “Дамас” ёнғин ичида қолди\nХалқимизда ўт балосидан, сув балосидан ўзинг асра, деган нақл бор. Бу бежизга айтилмаган. Биздан энг аввалида эҳтиёткор бўлишимиз, бу балолардан ўзимизни ўзимиз ҳимоя қилишимиз даркор.\nАйни совуқ кунларда уйи ёнган инсоннинг аҳволини тасаввур қилаверинг. Жорий йил 18 ноябрь куни шаҳар ФВБ 2-ЁҚҚга “Гултепа” МФЙ, “Гултепа” кўчасида ёнғин содир бўлаётганлиги ҳақида хабар келди. Жанговар бўлинма ёнғин жойига етиб борганда, 1974 йилда туғилган фуқаро Қ.Қ.га қарашли хонадоннинг яшаш хонаси том-шифт қисми S-25 м2 майдонда тутаб ёнаётган бўлган. Электр симларидаги қисқа туташув натижасида ёнғин келиб чиқиши натижасида хонадон эгалари 3.426.000 сўм моддий зарар кўришган.\n20 ноябрь куни эса “Обиҳаёт” кўчаси, 9-уй йўлагидаги электр қути ичидаги электр симларининг қизиши натижасида қисқа туташув содир бўлиши натижасида ёнғин содир бўлди.\nКатта лейтенант Х.Элбоев 2 та навбатчи жанговар бўлинма билан ёнғин жойига етиб борганида, хонадонга кириш қисмидаги пол ёғоч маҳсулотлари S-2 м2 майдонда тутаб ёнаётган бўлган. Ёнғин тезликда бартараф этилди. Ёнғин вақтида уй эгаси томонидан жами 400.000 сўм моддий зарар кўрилди.\n21 ноябрь куни 2-ЁҚҚ радио алоқачисига соат 08:17 да йўловчилар томонидан «Туркистон» кўчасида “Дамас” автомашинаси билан ёнғин содир бўлаётганлиги ҳақида хабар тушди.\nЖанговар бўлинма воқеа жойига етиб боришганда, йўл четида оқ рангли “Дамас” автомашинасининг мотор ва ички қисми тутаб ёнаётган бўлган. Ёнғин вақтида етказилган моддий зарар аниқланмоқда. Автомобиль эгаси томонидан автомобилни ўт олдириш вақтида тез ёнувчи суюқлик(бензин)дан фойдаланиш вақтида ЁХҚга риоя қилмаганлиги натижасида ёнғин содир бўлганлиги аниқланган.\nСодир бўлган ёнғинлар вақтида уй эгалари ва бошқа фуқаролар томонидан тан-жароҳати олган ва ҳалок бўлганлар йўқ.\nАзиз ҳамшаҳарлар, уйда ва ишхонада доимо хавфсизлик қоидаларига амал қилишни ёдда тутинг! Акс ҳолда сизнинг оқибатсизлигингиз натижасида нохуш ҳолатлар рўй бериши мумкин.\nшаҳар ФВБ ФВДТ ва ФМБ


ЎзА - Ёш тадбиркорлар Хитой тажрибасини ўрганди\n31.08.2018 18:30 Чоп этиш версияси\nМеҳмонлар дастлаб, Ўзбекистон ёшлар иттифоқи вилоят кенгаши жойлашган Ёшлар маркази фаолияти билан танишди. Мамлакатимизда навқирон авлодни қўллаб-қувватлашга давлат сиёсатининг устувор йўналишларидан бири сифатида доимий эътибор қаратилаётгани таъкидланди.\n– Ушбу марказда ёшларнинг қобилиятини аниқлаш ва уни ривожлантириш учун кенг имкониятлар яратилгани таҳсинга лойиқ, – дейди Си Лью хоним. – Бу ерда ёшлар турли йўналишдаги тўгарак ва залларда бўш вақтини мазмунли ўтказаётгани ва ўз интеллектуал салоҳиятини ошираётганини кўрдик.\nЁшлар марказида “Бизнес таълимнинг замонавий йўналишлари: Хитой тажрибаси” мавзусида амалий семинар ўтказилди. Унда олий ўқув юртлари талабалари, академик лицей ва касб-ҳунар коллежлари, умумтаълим мактаблари ўқувчилари, шунингдек, Бухоро, Самарқанд ва Навоий вилоятларидан ёш тадбиркорлар иштирок этди.\nСеминарда меҳмонлар ёшларга Хитойда тадбиркорликни ривожлантириш борасидаги тажрибаларни сўзлаб берди. Замонавий ахборот технологияларидан фойдаланган ҳолда бизнес соҳасида муваффақиятга эришаётган хорижлик ёшлар ўз ютуқлари билан ўртоқлашди. Хитой кичик бизнесни ривожлантиришда Европа мамлакатлари, АҚШ ва бошқа давлатлар тажрибасига таянган ҳолда, ўзига хос модел танлагани, Хитой ва Ўзбекистон ёш тадбиркорларининг ўзаро тажриба алмашишини йўлга қўйиш зарурлиги таъкидланди.\nХитой делегацияси аъзолари Бухоронинг қадимий меъморий ёдгорликлари ва бошқа диққатга сазовор жойлари билан танишди.


Фуқаро Зарина Махаматовага (исм-фамилиялар ўзгартирилган) нисбатан юритилган ижро ҳужжати бўйича суд ижрочиларининг Чирчиқ шаҳар бўлими томонидан 2 млн. 403 минг 968 сўм миқдоридаги давлат божи ундириладиган бўлди. Ушбу пулни тўламаслик мақсадида унинг қизи Сабина Махаматова суд ижрочилари Чирчиқ шаҳар бўлимида жамоатчи ходим сифатида фаолият кўрсатиб келган А.Содиқовга учрашади ва ундан бу суммани камайтириб беришни сўрайди. А.Содиқов эса бу ишни амалга оширишнинг ўзига яраша "харажат"и борлигини қистириб ўтади. Яъни у 800 минг сўм берса, бу иш кеч қандай харажатсиз битишини айтади. Бироқ А.Содиқов мақсадига эриша олмади. Қонунбузарнинг қилмиши ҳуқуқни муҳофаза қилувчи органлар томонидан ўтказилган тезкор тадбирда фош этилди ва унга суд томонидан тегишли жазо тайинланди, деб хабар беради "Даракчи" нашри.


05:00 / 04.03.2017 2032 pdf Ўқиш режими + -\nИбн Аббос розияллоҳу анҳу: «Набий соллаллоҳу алайҳи васаллам бир-биридан фахрланувчи икки кишининг таомини емоқдан қайтарганлар», дер эди».\nШарҳ: Маросим бериб, кишиларни таомлантиришдан асосий мақсад таомга муҳтож кишиларни тўйғазиб, дуоларини олиш ва бу ишни фақат Аллоҳнинг розилиги учун қилишдир.\nТаом тортиб қилинадиган маросимлар зинҳор ва зинҳор риёкорлик, мақтанчоқлик, мен фалончидан камманми, фистончидан ўтказмасам нима қилиб юрибман қабилидаги ишлар бўлмаслиги керак. Ана ўшандоқ маънода қилинаётган маросимларга айтилган одам бормаслиги керак. Чунки, Пайғамбаримиз соллаллоҳу алайҳи васаллам бундан қайтарганлар.\nБир киши Али ибн Абу Толибга зиёфат учун таом қилиб берди. Шунда Фотима розияллоҳу анҳо: «Агар Расулуллоҳ соллаллоҳу алайҳи васалламни чақирсак, биз билан бирга ер эдилар», деди.\nСўнг у зотни чақирдилар. Бас, у зот келиб икки қўлларини эшикнинг икки кесакисига қўйиб турдиларда, уйнинг бир томонига осиб қўйилган чойшабни кўриб, орқаларига қайтиб кетдилар.\nШунда Фотима розияллоҳу анҳо: «Орқаларидан бориб, назар солингчи, у зотни нима қайтарди экан?!» деди.\nМен ортларидан бориб: «Эй, Аллоҳнинг Расули, сизни нима қайтарди?» дедим.\n«Менга (ёки Пайғамбарга) зийнатланган уйга кириш бўлмайди», дедилар у зот».\nШарҳ: Пайғамбаримиз соллаллоҳу алайҳи васаллам валиймага чақирилган эдилар, аммо у зот у ерда ўз мақомларига мос келмайдиган нарса борлиги учун кирмай, қайтиб кетдилар.\nШунинг учун ҳам мусулмон инсон ўз динида гуноҳ саналадиган нарсалар бор маросимларга бормаслиги керак. Борганда киришдан олдин ношаръий ишни кўриб қолса, кирмаслиги керак. Киргандан кейин ношаръий ишни кўриб қолса, чиқиб кетиши лозим. Мусулмон киши ўзига муносиб маросимларга боради. Бошқасига бормайди.\nУяли алоқа фиқҳи\n05:00 / 04.03.2017 2483\n05:00 / 04.03.2017 1946\nАллоҳ таоло Ўзининг каломи шарифида қуйидагича марҳамат қилади Аллоҳга ибодат қилингизлар ва Унга ҳеч нарсани шерик қилмангизлар Отаоналарга эса яxшилик давоми...\n2291 05:00 / 04.03.2017\nҲозирги кунимизда соғлиқни сақлаш, хасталикка чалинмаслик учун бадантарбия қанчалик аҳамиятли эканлигини ҳамма тушуниб етган. Каттаю кичик иложи борича давоми...\n4327 10:59 / 21.09.2019\n1580 05:00 / 02.03.2017\n1716 05:00 / 01.03.2017


И.о.председателя Ташкентского областного Совета УзЛиДеП\nДаврон Темиров O`zLiDeP Бўка туман Кенгаши ижрочи котиби2018-10-10 12:54:57\n•\tПрезидентимиз томонидан олиб борилаётган дўстона муносабатлар туфайли кейинги икки йил мобайнида мамлакатимиз билан МДҲ давлатлари ўртасидаги товар айирбошлаш ҳажми муттасил ўсиб бормоқда. Айниқса, савдо-сотиқ МДҲ давлатлари ҳамкорлигида муҳим ўрин эгаллайди. Аъзо давлатлар ўртасида ўзаро ишонч ва ҳамкорликни мустаҳкамланиб, Ҳамдўстлик доирасида янги, аниқ лойиҳалар ишлаб чиқишда муҳим аҳамият касб этмоқда. Бу МДҲ давлатлари ва халқлари ўртасида кўп қиррали ва ўзаро манфаатли муносабатларни мустаҳкамлашга хизмат қилади.\nЯНГИОБОД УЗУМ СЕРВИС МЧЖ РАХБАРИ ШУҲРАТ ҚЎЛДОШЕВ2018-05-04 12:53:23\nПРЕЗИДЕНТИМИЗНИНГ ЖИЗЗАХ ВИЛОЯТИГА ТАШРИФЛАРИДАН СЎНГ ҲАР БИР ТУМАННИ ИЖТИМОИЙ-ИҚТИСОДИЙ РИВОЖЛАНТИРИШ БУЙИЧА АЛОҲИДА ДАСТУРЛАРИ ИШЛАБ ЧИҚИЛГАНЛИГИ ЭЪТИБОРГА МОЛИК. ХУСУСАН ЯНГИОБОД ТУМАНИДА ҲАМ УШБУ ДАСТУРГА МУВОФИҚ УЗУМЧИЛИКНИ РИВОЖЛАНТИРИШ БОРАСИДА ҲАМ ИШЛАР ОЛИБ БОРИЛМОҚДА.


Ҳар бир Мусулмон Авлиёдир (Тариқатчиликка Назар 3- бўлим)) - Musulmonlar\nҲАР МУСУЛМОН АВЛИЁДИР\nАвлиё – валий, яъни яқин дўст деган маънони билдирувчи сўзнинг кўплик шаклидир. Туркий тилли халқлар авлиё деганда битта шахсни тушунишади. Аслида, Аллоҳни дўсти бўлмаган киши мўмин бўлмайди. Акс ҳолда, нега Унга ишониб-суянсин!\nПир: Биз авлиёлар ҳақида гапиряпмиз, оддий мусулмонлар ҳақида эмас. Ҳамма ҳам Аллоҳни валийси, Аллоҳни ҳақиқий дўсти бўла олмайди.\nБайиндир: Сохта дўстга дўст дейилмайди. Ҳар бир мўмин Аллоҳнинг ҳақиқий дўстидир, валий бўлган қулидир.\nСизга кўра Аллоҳни дўсти ким?\nПир: Мана ҳозир сенга тушунтириб бераман, яхшилаб тингла! Авлиё бўлишнинг дастлабки поғонаси – қул билан Аллоҳ ўртасига кирган тушунчаларни ва қулни Аллоҳга нисбатан бўлган бегоналик ҳиссини ўртадан олиб ташлашдир.\nАллоҳ таолонинг фазл-у икроми билан, Ундан бошқа ҳар нарса соликийн-муридлар кўз ўнгидан ўчириб ташланади. Охир оқибат мурут Аллоҳдан бошқасини кўрмайдиган ҳолга келса, ана ўшанда у фанофиллоҳ, яъни Аллоҳда эриб йўқ бўлиб кетиш дея тариф этиладиган маънавий давлатга эга бўлади ва ундаги тариқат ҳол-у мақоми камолотга етади. Мана шунда сайри илаллоҳ, яъни Аллоҳ томонга қараб юриш тамомланган бўлади.\nУндан кейин сайри илаллоҳ (Аллоҳ томон юриш) номли исбот мақомига кирган бўлади ва қалбига фақатгина Аллоҳ жойлашади. Мана шу нарсаларга эришган кишини валий, яъни Аллоҳни ҳақиқий дўсти дейилса тўғри бўлади.\nБайиндир: Фано филлоҳ, сайри илаллоҳ ва сайри тилло каби турли Исломда бўлмаган атамалар билан Аллоҳни дўстларини сизлар ўзингизча белгилаб оляпсизлар. Аммо, Аммо таоло кимлар Унга дўст эканини бошқача тушунтирмоқда:\n“Огоҳ бўлингки, Аллоҳни валийларида қўрқув бўлмайди, улар қайғуга ҳам ботмайдилар. Улар, Аллоҳга ишониб суянган ва тақво қилган кимсалардир.” (Юнус 10/62-63)\nТақво – унга хавф туғдирадиган нарсаларнинг барчасидан сақланишдир. Масъулиятли бўлиш деган маънода ҳам қўлланилади. Қуйидаги оятлар тақво ҳақидаги оятлардир:\n“Алиф, Лам, Мим. Китоб мана шудир; унда шубҳага ўрин йўқдир. Тақво шакари учун раҳбардир. Китобни раҳбар деб билганлар; Аллоҳга ич-ичидан ишонишади, намозни тўлиқ адо этишади ва уларга ризқ қилиб берган неъматларимизни ўз ўрнига сарфлайдилар. Сенга юборилганга ва сендан илгари юборилганга ҳам ишонадилар; охиратга бўлган ишончлари эса тўлиқдир. Раббининг тўғри йўлида бўлганлар мана шулардир. Муродларига етадиганлар ҳам ана ўшалардир.” (Бақара 2/1-5)\nКатта гуноҳлардан узоқ туриб ундан сақланганлар тўғри жаннатга кирадилар, улар ҳатто жаҳаннамнинг ҳайқириғини ҳам эшитишмайди. Алоқадор оят қуйидагича:\n“Қилган ишларига қаршилик энг яхши мукофот олиниши ҳақида Биздан сўз олган кишилар жаҳаннамдан узоқ тутилади, улар жаҳаннамни ҳайқириғини ҳам эшитмайди. Жони истаган неъматлар ичра ўлимсиз ҳолда қоладилар. Энг катта қўрқув ҳам уларни ғамгинлаштира олмайди ва фаришталар уларни кутиб олиб: “сизларга сўз берилган кун мана шу кундир” – дейишади. (Анбиё 21/101-103)\nБу мақомга эришадиган мўминлар шулардир:\n(Қилган ишларига қаршилик энг яхши мукофот олиниши ҳақида Биздан сўз олганлар), бошқа гуноҳлар хориж катта гуноҳлардан ва ҳар қандай фаҳш ишлардан узоқ туриб сақланган кишилардир. Ростдан ҳам раббингни мағфирати кенгдир. …” (Нажм 53/32)\nКатта гуноҳлардан узоқ туриб сақланган мўминларнинг қолган гуноҳлари афв этилади. Аллоҳ таоло шундай марҳамат қилади:\n“Агар сизларга тақиқланган гуноҳларнинг катталаридан узоқ туриб сақлансангизлар, сизларни камчиликларингизни тўсиб-беркитиб қўямиз ва сизларни шарафли бир ерга жойлаштирамиз.” (Нисо 4/31)\nМушриклар эса тўғри жаҳаннамга киради. Алоқадор оят қуйидагича:\nЭй Муҳаммад! Айтгинки: “Қилган ишларида энг кўп зарар кўрувчилар кимлар экани ҳақида сизларга хабар берайми? Улар, бу ҳаётда яхши-чиройли ишларни амалга оширдик деб ўйлашлари ҳолда хатога қўл урган кишилардир. Улар Раббининг оятларига ва Унга рўбаро бўлишга эътибор бермай кофир бўлишган ва қилган ишлари йўққа чиққан кишилардир. Қиёмат куни уларга тарихи қўйилмайди. Мана шундай, уларнинг жазолари жаҳаннамдир. Бу жазо – улар кофир бўлганликлари, оятларимга ва элчиларимга жиддий эътибор бермаганликлари туфайлидир.” (Каҳф 18/103-106)\nҚиёматдаги тарози катта гуноҳларга қўл уриб тавба қилмай ўлган мусулмонлар учун қўйилади. Гуноҳи кўп бўлганлар ундан кейин жаҳаннамга киргизилади. Аллоҳ таоло шундай марҳамат қилади:\n“У кундаги тарози бир ҳақиқатдир. Яхшиликлари оғир келганлар муродига эришадилар. Яхшиликлари енгил келганлари эса, оятларимизга нисбатан нотўғри муносабатда бўлганликлари туфайли ўзларини зарарга тиққан бўлишади.” (Аъроф 7/8-9)\nУндан кейин гуноҳи оғир келган барча гуноҳкорлар жаҳаннамга етаклаб олиб борилади:\n“Гуноҳкорларни сувга ҳайдаб бораётгандек жаҳаннамга олиб борамиз. Раҳмондан сўз олганлардан ташқари ҳеч ким шафоатга эга бўла олмайди.” (Марям 19/86-87)\nОятда “Раҳмондан сўз олганлар” дея келтирилган кишилар дунё ҳаётида ширкдан узоқ турганлардир. Алоқадор оят қуйидагича:\nАллоҳ Ўзига шерик қўшилишини кечирмайди. Ундан ташқари қолган гуноҳларни эса, мағфиратга муносиб иш қилганлардан кечириб юборади. Аллоҳга шерик қўшган киши жуда ҳам қаттиқ адашган бўлади.” (Нисо 4/116)\nТавба қилган инсонни гуноҳлари афв этилади. Юқоридаги оятда айтиб ўтилганлар ширк гуноҳи хориж катта гуноҳларга қўл уриб ундан тавба қилиб қайтмай вафот қилган кишилардир. Улар ҳақидаги яна бир оят қуйидагича:\nРаббингга қасамки, уларни (катта гуноҳга қўл урганларни) шайтонлари билан биргаликда тўплаймиз, кейин ҳаммасини алангали оташ атрофида тиз чўктириб қўямиз. Кейинроқ эса, ҳар жамоадан Аллоҳга осийлик қилишда қайсарроқ бўлганини ораларидан суғуриб оламиз. Зотан, жаҳаннамда ёниб-кийишга кимлар ҳақлироқ эканини жуда яхши биламиз. Сизлардан (катта гуноҳга қўл урганлардан) у ерга ворид бўлмайдиганингиз йўқдир. Бу – Раббингнинг қатъий қароридир. Ундан кейин тақво қилганларни қутқариб қоламиз. Золимларни эса у ерда тиз чўккан ҳолларида ташлаб қўямиз.” (Марям 19/68-72)\nСўнги оятда айтилган тақво эгалари, ўзларини ширкдан сақлаган кишилардир. Бир қанча муддат жазосини тортганидан кейин, улар у ердан қайтиб чиқишади, лекин, улардан бошқалари чиқмайди. Чунки, одам ўлдириш ва фоизчилик каби катта гуноҳлар бир қанча муддат жаҳаннамда қолишга сабаб бўлади, агар тавба қилиб ўзини тузатмай ўлган бўлса. Аллоҳ таоло шундай марҳамат қилади:\nКим бир мўминни атайин ўлдирса, унда ўлимсиз ҳолда қоладиган жаҳаннам унинг жазоси бўлади ва Аллоҳ унга ғазаб қилган, уни лаънатлаган ва унга буюк азоб тайёрлаб қўйган бўлади.” (Нисо 4/93)\nФоиз ейдиганлар – шайтон ақлини чалиб қўйган кишини хатти-ҳаракатидан бошқача ҳолатда турмайдилар. Бу нарса – улар: “Савдо-сотиқ ҳам худди фоизли битим билан бир хилдир”, – деганликлари сабаблидир. Аллоҳ савдо-сотиқни ҳалол, фоизли битимни ҳаром қилди. Кимга Раббидан бир огоҳлантирув келса ва фоизга чек қўйса, ўтмишдаги нарса ўзига ҳавола. Уни иши Аллоҳга оид. Ким яна давом этаверса, ана ўшалар ўша оташнинг дўстларидирлар, улар у ерда ўлимсиз ҳолда қоладилар.” (Бақара 2/275)\nФоиз ва одам ўлдириш гуноҳлари ширк гуноҳидан кейинги ўринда тургани учун, ширк амалини қилмаган, лекин ширкдан бошқа гуноҳларга қўл уриб тавба қилмаганлар жаҳаннамда мангу қолмайдилар, бир кун келиб кечириладилар. Жаҳаннамдан чиққанидан кейин жаннатдаги яқин кишиларини ёнига жойлаштириб қўйилади. Мана шу нарса улар учун шафоат ҳисобланади. Чунки, шафоат дегани сўзликларда икки нарсани бир орага келишига айтилади.\nКатта гуноҳларга қўл урган, аммо ширкка асло яқин келмаган кишилар ҳам бир нави тақво эгалари ҳисобланадилар. Шу сабабли ҳам у мўминлар Аллоҳнинг валий қулларидир. Бундан бошқача бир услубда валий атамаси кашф қилган киши ўзини Аллоҳни ўрнига қўйгандек гуноҳга қўл урган ҳисобланади.\nДўстлик икки тарафлама пайдо бўладиган ишдир. Мўминлар Аллоҳни валиси бўлса, демак Аллоҳ ҳам мўминларни валисидир:\n“Аллоҳ мўминларни валийсидир. Уларни қоронғиликлардан ёруғликка олиб чиқади. Ўзини ҳақдан тўсганларнинг валийлари зўравонлардир. Уларни ёруғликлардан қоронғиликларга чиқаради. Ана ўшалар жаҳаннам аҳлидир. Улар унда мангу қоладилар.” (Бақара 2/257)\n“Аллоҳга қасамки, сендан аввалги умматларга ҳам элчи юборганмиз. Шайтон уларга ишларини чиройли кўрсатди. У бугун уларнинг дўстидир. Улар учун жон оғритувчи азобу қийноқ бор.” (Наҳл 16/63)\nМўминлар ҳам бир-бирининг дўсти ва валисидир:\n“Мўминлар мўминлардан узоқлашиб кофирларни яқин дўст қилиб олмасинлар. Бу ишга қўл урган кишини Аллоҳ билан алоқаси узилади. Улардан сақланиб қолишингиз мақсадида бўлса бу бошқа. Аллоҳ сизларни Ўзига нисбатан диққат-эътиборли бўлишингиз ҳақида огоҳлантирмоқда. Қайтиб борадиган жойингиз Аллоҳни ҳузуридир.” (Оли Имрон 3/28)\n“Ким Аллоҳга тақво қилса, Аллоҳ унга бир чиқиш йўлини кўрсатиб қўяди ва кутмаган жойидан уни ризқлантириб қўяди. Ким Аллоҳга суянса, Аллоҳ унга етади. Аллоҳ Ўз ишини маромига етказиб бажаради. Аллоҳ ҳар нарсага бир ўлчов/қонун қўйган.” (Толақ 65/2,3)\nАллоҳни ўзларига валий деб билганлар, ҳар доим Аллоҳни ўзлари билан бирга деб биладилар ва Уни изни билан ҳар қандай куч ва машаққатнинг устидан ғолиб келишларига ишонадилар, Аллоҳга суянган ҳолда йўлларида давом этаверадилар.\n Солик – тариқатга кирган киши дегани. Ўзбекларда кўпинча девона дейилади.\n Руҳул-Фурқон, 2-ж, 63- саҳифа.\n  Ворид калимаси жаҳаннам калимаси билан бир жойда биргаликда келтирилса, сувга навбат билан қатор бўлиб бораётгандек жаҳаннамга ҳам ўша кўринишда боришни ифода қилади. Маҳшардаги ҳисоби тугаганлар у ердан кўчирилаётганида сув ичиш орзусида жаҳаннамга шошиб қолишади. Аллоҳ таоло шундай марҳамат қилади: “(Фиравн) қиёмат куни халқини олдига тушиб олади ва сувга етаклаб кетаётгандек уларни жаҳаннамга олиб боради. Олиб борилаётган сув қандай ҳам ёмон сувдир” (Ҳуд 11/98)\n Бу оятдаги жумлаларга маъно беришда Лисонул-Араб, Тожул-Арус номли араб тили сўзликларидан фойдаланилган.\nАвлиё Валий Дўст Тариқат


Ushbu kitob Sharq ilmi va madaniyatining buyuk namoyondalari Borbad Maivaziy, Abu Nasr Forobiy, Mahmud Koshg‘ariy, Abu Rayhon Beruniy, Abdurahmon Jomiy, Mirzo Ulug‘bek va boshqalar haqidagi ilmiy-badiiy lavhalardan tashkil topgan.\nИсажон Султоннинг ушбу тўпламидан жой олган қиссаси ўзбек оналарининг мангу таъзимга сазовор инсоний фазилатлари, руҳияти ҳақида. Асар оддий ўзбек оиласида дунёга келган қизалоқнинг болалик давридаги бегубор уй-хаёлари, таассуротларининг бетакрор баёни билан бошланади.\nЭрталаб ҳовлингиздан чиқиб, ораста кўча, йўлаклар, хиёбонлардан ўтиб бораркансиз, кўзингиз қувнайди. Минг турли анвойи гуллар хуш бўйидан баҳри дилингиз очилади. Ишингизда унум, хайр-барака бўлади. Лекин, афсуски, аксар кўпчилигимиз буларнинг барида биз кўча хизматчилари деб биладиган инсонларнинг кагга ҳиссаси борлиги хусусида ўйлаб ҳам кўрмаймиз.\nВаҳоланки, уларнинг хизматисиз лоқал бир кунимизни тасаввур қила оламизми: супуриқсиз кўчалар, хиёбонлар, қуриб-қақшаган гулу гулзорлар... асабингизни қақшатмайдими?!\n"Тонгги фаришта" деб номланган мазкур асарда бир қарашда кўпчиликнинг назарига тушавермайдиган, камтаргина, оддигина касб-кор эгаларининг кундалик ҳаётимиздаги, жамиятимиздаги ўрни хусусида баҳс юритилади. Ўйлаймизки, у сизни бефарқ қолдирмайди.\nБутун-бутун халқлар ва миллатларнинг урф-удумлари, минглаб-миллионлаб йиллик турмуш тарзларининг тажовузкорона поймол этишга уриниш инсоният тарихида ҳамиша ўша тажовузкорларнинг ўзига битмас-туганмас офатларни келтирган ва келтираверади.\nУлуғ шоирлару, эътиқоди йўлида ҳеч нарсадан қайтмайдиган саботли, танти инсонларнинг бешиги бўлиб улғайтирган муқаддас афғон тупроғининг бугунги кунда қонли йўргакка менгзатилиши бежиз эмас.\nУл Диёр эндиликда оддийгина афғон юрти эмас, бизнинг ҳужайра-ҳужайраларимизга тарқаган оғриқли жароҳатлар, нолалар гўшаси ҳамдир. Бу китоб ўша оғриқларнинг миллиондан бир улуши сифатида муаллифнинг юрагидан отилиб чиқиб, юрак қони билан ёзилгандир.


Аллоҳ таоло оила ва никоҳнинг муқаддаслиги тўғрисида шундай баён қилади: "Унинг аломатларидан(яна бири) – сизлар (нафсни қондириш жиҳатидан) таскин топишингиз учун ўзларингиздан жуфтлар яратгани ва ўртангизда иноқлик ва меҳрибонлик пайдо қилганидир. Албатта, бунда тафаккур қиладиган кишилар учун аломатлар бордир” ("Рум"сураси, 21-оят). Оила қуриш жаноб Пайғамбаримизнинг (с.а.в) суннатларидан бўлиб, бир ҳадиси шарифларида айтганлар: "Никоҳ менинг суннатимдир. Кимки менинг суннатимдан воз кечса, у мен (умматим)дан эмас". Биз ушбу ҳақиқатни эътироф этган ҳолда турмуш қуриш, оила тебратиш ва фарзанд тарбияси каби муҳим ишларда диний ва миллий анъаналаримизга риоя қилиш билан бирга мамлакатимизда амалда бўлган қонун - қоидаларга ҳам амал қилишимиз зарур. Никоҳ, оила доимо долзарб масалалардан ҳисобланиб келган. Ислом динида ҳам, халқимизнинг одатида ҳам унга эътибор билан қараб, оила мустаҳкамлигини таъминлашда барча бирдек масъул бўлган. Бу ҳақда Ўзбекистон мусулмонлари идорасининг "Шаръий никоҳдан ўтиш одоблари" тўғрисидаги фатвоси ҳам чиқарилган. Унда: "Шаръий никоҳ шартларига давлатимизнинг никоҳ ва оила тўғрисида қабул қилган қарор ва қонунлари ҳам қўшилади. Масалан, келин - куёв шаръий никоҳдан олдин никоҳни қайд қилувчи давлат идоралари рўйхатидан ўтиб, расмий гувоҳнома олган бўлишлари лозим. Расмий никоҳдан ўтмаган, ФҲДЁ гувоҳномасига эга бўлмаган ёш оилалар ажрашиб, она боласи билан кўчада қолишини ҳисобга оладиган бўлсак, шаръий никоҳ шартларига ҳукумат томонидан берилган ФҲДЁ гувоҳномасининг бўлишини ҳам муҳим шартлардан бири деб эътибор қилиш ўринлидир. Имомларнинг ФҲДЁ гувоҳномасини суриштирмай никоҳ ўқишлари ёш оилаларнинг ижтимоий ҳуқуқларини камситиш бўлса, гувоҳномани кўриб, сўнгра никоҳ ўқишлари ҳуқуқий жамият барпо қилаётган бир вақтимизда ёш оилаларнинг ижтимоий ҳуқуқини муҳофаза қилишдир..." дейилади. Шундан ҳам кўриниб турибдики, оиланинг мустаҳкам бўлиши, унинг давлат қонунлари билан муҳофазаланган ҳолда қурилиши учун имом - хатибларимиз масъул экан, улар никоҳни ўқиш чоғида юқоридаги фатвога амал қилсалар, кўнгилсиз воқеаларнинг олди олинган бўларди. Никоҳ ва оила масаласига ота - оналар ҳам доимо катта аҳамият беришлари лозим. Улар ўз фарзандларини ёш жиҳатидан оила қуришга тайёр эканлигига тўла қаноат ҳосил қилиб, сўнгра никоҳдан ўтказишлари шарт. Киши ҳаётида\nАллоҳ таоло оила ва\nникоҳнинг муқаддаслиги тўғрисида шундай баён қилади: "Унинг аломатларидан(яна\nбири) – сизлар (нафсни қондириш жиҳатидан) таскин топишингиз учун ўзларингиздан\nжуфтлар яратгани ва ўртангизда иноқлик ва меҳрибонлик пайдо қилганидир.\nАлбатта, бунда тафаккур қиладиган кишилар учун аломатлар бордир”\nқуриш жаноб Пайғамбаримизнинг (с.а.в) суннатларидан бўлиб, бир ҳадиси\nшарифларида айтганлар: "Никоҳ менинг суннатимдир. Кимки менинг суннатимдан\nвоз кечса, у мен (умматим)дан эмас".\nушбу ҳақиқатни эътироф этган ҳолда турмуш қуриш, оила тебратиш ва фарзанд\nтарбияси каби муҳим ишларда диний ва миллий анъаналаримизга риоя қилиш билан\nбирга мамлакатимизда амалда бўлган қонун - қоидаларга ҳам амал қилишимиз зарур.\nоила доимо долзарб масалалардан ҳисобланиб келган. Ислом динида ҳам,\nхалқимизнинг одатида ҳам унга эътибор билан қараб, оила мустаҳкамлигини\nтаъминлашда барча бирдек масъул бўлган.\nБу ҳақда Ўзбекистон мусулмонлари идорасининг "Шаръий никоҳдан ўтиш\nодоблари" тўғрисидаги фатвоси ҳам чиқарилган. Унда: "Шаръий никоҳ\nшартларига давлатимизнинг никоҳ ва оила тўғрисида қабул қилган қарор ва\nқонунлари ҳам қўшилади. Масалан, келин - куёв шаръий никоҳдан олдин никоҳни\nқайд қилувчи давлат идоралари рўйхатидан ўтиб, расмий гувоҳнома олган бўлишлари\nлозим. Расмий никоҳдан ўтмаган, ФҲДЁ гувоҳномасига эга бўлмаган ёш оилалар\nажрашиб, она боласи билан кўчада қолишини ҳисобга оладиган бўлсак, шаръий никоҳ\nшартларига ҳукумат томонидан берилган ФҲДЁ гувоҳномасининг бўлишини ҳам муҳим\nшартлардан бири деб эътибор қилиш ўринлидир. Имомларнинг ФҲДЁ гувоҳномасини\nсуриштирмай никоҳ ўқишлари ёш оилаларнинг ижтимоий ҳуқуқларини камситиш бўлса,\nгувоҳномани кўриб, сўнгра никоҳ ўқишлари ҳуқуқий жамият барпо қилаётган бир\nвақтимизда ёш оилаларнинг ижтимоий ҳуқуқини муҳофаза қилишдир..." дейилади.\nҳам кўриниб турибдики, оиланинг мустаҳкам бўлиши, унинг давлат қонунлари билан\nмуҳофазаланган ҳолда қурилиши учун имом - хатибларимиз масъул экан, улар\nникоҳни ўқиш чоғида юқоридаги фатвога амал қилсалар, кўнгилсиз воқеаларнинг\nолди олинган бўларди.\nНикоҳ ва оила масаласига ота - оналар ҳам доимо катта аҳамият беришлари лозим.\nУлар ўз фарзандларини ёш жиҳатидан оила қуришга тайёр эканлигига тўла қаноат\nҳосил қилиб, сўнгра никоҳдан ўтказишлари шарт.\nҳаётида бир марта бўладиган умр савдоси бўлмиш никоҳ масаласи доимо кенг\nмушоҳада ва кенгаш билан амалга оширилгани маъқулдир. Шу ўринда Пайғамбаримиз\nМуҳаммаднинг (соллаллоҳу алайҳи васаллам) қуйидаги ҳадиси шарифларини эсга олиш\nжоиздир: "Қизларни турмушга чиқариш тўғрисида оналари билан маслаҳатлашинглар".\nбўлажак келин балоғат ёшига етган бўлса ҳам, аммо оила, масъулият, эр ва жамият\nолдидаги бурч ва вазифаларни англаш ва тасаввур этиш даражасида бўлмаса, у\nвақтда ўз оиласида ҳам жамиятда ҳам ўрнини топа олмайди ва бахтиёр оила\nқўрғонининг саодатли аъзоси даражасига ета олмайди. Фуқаролик жамиятида қабул\nқилинган қоидаларнинг ҳам Ислом шариати ҳукмларининг асл мақсади ҳам аёл ёки\nэркак бўлишидан қатъи назар, ҳаётда бахтиёр бўлишини, охиратда саодат аҳлидан\nбўлишини таъминлашдан иборатдир.\nшариатида хотин - қизларни ҳам илм-маърифатли бўлишларига, ҳаётларида зарур\nбўлган барча маълумотларни эгаллашларига чақирувчи кўплаб ҳадислар бор.\nХусусан, Пайғамбаримиз ҳадисларида:"Илм талаб қилиш барча мусулмон эркак\nва аёлга фарздир", деб таъкидланган.\nБир нарсага аҳамият беришимиз лозим, қизларнинг балоғат ёши билан турмуш қуриш\nёши бошқа - бошқа нарса экани ҳаётда ўз исботини топмоқда.\nёши дегани – бу камолот ёши дегани эмас. Бунинг устига ҳозирги давр талаби\nбутунлай бошқача. Ёшлар мажбурий ўрта таълим босқичларини босиб ўтишлари шарт.\nБунда ёшлар олдида 9 йил ўрта умумтаълим мактаби, ундан сўнг уч йил коллеж ёки\nлицей таълимини олиш зарурати туғилади. Зеро, динимиз таълимотларига кўра илм\nолиш, маърифатли бўлиш, ҳаёт учун зарур бўлган барча кўникмаларни ўрганиш ҳар\nбир қиз бола учун зарур. Борди - ю шундан олдин турмуш қурсалар, ўқиш ҳам чала,\nоила юмушлари ҳам, уй бекалиги ва бошқа барча ишлар ҳам чала бажарилишига йўл\nочилган бўлади. Илмли ва касб - ҳунарли аёлгина комил инсонни тарбиялай олади.\nвояга етмасдан турмуш қурганларнинг аксарияти ота - онасининг қарамоғида яшайди\nёки турмушига дарз кетади. Бу борада ёш қизларнинг турмушдан кейинги ҳаёти\nнисбатан оғир кечади. Эрта ҳомиладорлик, нимжон бола туғилиши, рўзғор\nюмушларидаги уқувсизлиги боис у эшитадиган таънаю дашномлар охир - оқибатда\nунинг тинкасини қуритиб қўяди. Шу ҳақиқатни эътироф этган ҳолда турмуш қуриш,\nоила тебратиш ва фарзанд тарбияси каби муҳим ишларда диний ва миллий\nанъаналаримизга риоя қилиш билан бирга оила ва никоҳ ҳақидаги давлатимиз\nчиқарган қонун - қоидаларга ҳам қатъий амал қилиш зарур бўлади.\nўринда яқин қариндошлар ўртасидаги никоҳ масаласига эътибор қаратишни лозим\nтопдик. Ислом уламолари ва фақиҳлар истилоҳида "ал - муҳаррамот минан - нисо”,\nяъни "уйланишлик мумкин бўлмаган аёллар” ибораси мавжуд бўлиб, бу иборада\nмаълум кишига нисбатан никоҳга олиш ҳаром қилинган аёллар тушунилади. Бу аёллар\nтоифаларини Аллоҳ таоло Қуръони каримнинг "Нисо” сураси 23-оятида баён қилган:\n(никоҳи) ҳаром қилинган (аёл)лар – бу, оналарингиз, қизларингиз, опа -\nсингилларингиз, аммаларингиз, холаларингиз, ака-укаларингизнинг қизлари, опа\n-сингилларингизнинг қизлари, эмизган «она»ларингиз, эмишган «опа -\nсингил»ларингиз, қайноналарингиз, жинсий яқинликда бўлган хотинларингизнинг\nқарамоғингизда бўлган қизлари – жинсий яқинликда бўлмаган бўлсангиз, сизларга\nгуноҳ бўлмас – яна, ўз пушти камарингиздан бўлган ўғилларингизнинг\nхотинларидир. Икки опа - сингилни қўшиб (никоҳлаб) олишингиз (ҳам ҳаром\nқилинди). Магар илгари ўтган бўлса (Аллоҳ афв этар). Албатта, Аллоҳ кечиримли\nва марҳаматли зотдир”.\nкаримадан кўриниб турибдики, бу чекловнинг асосий сабаби яқин қариндошлик\nбўлиб, у қуйидаги воситалар орқали вужудга келади:\nМуҳаммад соллаллоҳу алайҳи васаллам ўз ҳадиси шарифларида кимлар ўртасида никоҳ\nжоиз бўлмаслигини баён этганлар: "Ҳеч бир аёл ўз аммаси, холаси, ака -\nукаларининг қизлари, опа - сингилларининг қизлари устига никоҳланмасин. Агар\nникоҳлансалар, қариндошлар ўртасидаги силаи раҳмни (қариндошлик риштасини),\nузган бўладилар” (Имом Бухорий ва Муслим ривояти).\nмиллий анъаналаримизда ҳам мазкур оят ва ҳадис тақозо этган ҳукмга риоя\nқилинишини қайд этиш билан биргаликда мамлакатимизда амалда бўлган қонун ва\nқоидаларда ҳам бу маъно таъкидланганини кўришимиз мумкин. Оила кодексининг I\nбўлим, 16 - моддасида: "Насл - насаб шажараси бўйича тўғри туташган қариндошлар\nўртасида, туғишган ва ўгай ака – укалар билан опа - сингиллар ўртасида,\nшунингдек, фарзандликка олувчилар билан фарзандликка олинганлар ўртасида никоҳ\nтузишга йўл қўйилмайди”, дейилган.\nИслом дини уйланиш борасида қариндош бўлмаган оилалардан уйланишни афзал\nкўради. Аммо тиббий томондан олинадиган бўлса, ирсий касалликка мубтало бўлган оилалар\nқариндош - уруғлар ўртасида қиз олиш ёки бериш бўлса у вақтда фарзандлар заиф,\nпаст бўйли, ақли оз бўлиб туғилиши ўз исботини топган. Насаб жиҳатидан бир -\nбирига бегона бўлган шахслар ўртасидаги никоҳдан туғилган болалар эса ҳолати\nзаиф бўлмайди. Бунга сабаб сифатида яқин қариндошга уйланганда ўртада бўлган\nшаҳвоний интилиш у қадар кучли бўлмаслиги эканини ҳам мутахассилар қайд\nБу ҳақда Ҳазрати Умар (р.а) ас - Соиб авлодларининг бир - бирлари билан қуда -\nанда бўлишларини кўрганларида: "Фарзандларингиз заиф ва озғин бўлмаслиги учун\nбегоналардан уйланингизлар”, деганлар (Иброҳим Ҳарбий "Ғариб ал - Ҳадис”\nҒаззолий ўзининг "Иҳёу Улум ад - дин” китобида Пайғамбар алайҳиссаломдан\nқуйидаги ҳадисни ривоят қилган: "Яқин қариндошларга уйланмангизлар, фарзанд\nнимжон бўлиб дунёга келиши мумкин”. Шунинг учун ҳам яқин қариндош - уруғлар\nўртасидаги никоҳ оқибатида фарзандлар нимжон ва заиф таваллуд топиши кўпроқ кузатилган.\nетти пушт суради”, деган гап бекорга айтилмаган. Қиз берганда ёки ўғил\nуйлантирганда етти пуштини суриштириш ҳам шундан келиб чиққан бўлса, ажаб эмас.\nСтатистик маълумотларга кўра, қариндош бўлмаган оилаларда туғилаётган ҳар\nмингта гўдакдан иккитаси ногирон бўлиб дунёга келса, яқин қариндошлар\nўртасидаги никоҳдан туғилган болалар мажруҳлиги икки-уч баробар кўп экан.\nкелажаги соғлом, ақлли фарзандлар қўлида бўлмоғи лозим. Фақатгина соғлом,\nбаркамол, ақли етук авлодгина буюк келажакни қура олади.


Шимолий Корея армиясида хизмат қилиш қанчалик қийин?Haqida.net\nHome Dunyo Шимолий Корея армиясида хизмат қилиш қанчалик қийин?\nБу аскар билан юз берган ҳолат – биринчи бундай ҳолат эмас. 2009 йилда КХДРлик ҳарбий Ли Со Ён армияда 9 йиллик хизматдан сўнг мамлакатни тарк этишга муваффақ бўлди. Қизнинг сўзларига кўра, бу узоқ ва изтиробли йиллар бўлган. У ва шериклари нафақат оғир шароитларга, балки собиқ раҳбариятнинг зўравонлигига ҳам дош беришларига тўғри келган. Со Ён ҳикояси BBC томонидан ёзиб олинган. Мақола муаллифларининг таъкидлашича, улар собиқ ҳарбийга интервью учун пул тўлашмаган.\nСобиқ ҳарбий КХДР шимолида университет профессори оиласида дунёга келган. Унинг аксарият эркак-қариндошлари армияда хизмат қилишган, шу боис у ҳам армия сафига қўшилишга қарор қилган. 1990-йилларда мамлакатда очлик ҳукм сура бошлагач, у кўнгиллилар сифатида армияга келиб қўшилган. 17 ёшли қизни армиядаги шароитлар жалб қилган – оддий фуқаролардан фарқли ўлароқ, аскарлар ҳар куни овқат билан таъминланган. Шу сабабли ҳам кўп аёллар армия сафида хизмат қилишган.\nДастлаб армия сафида хизмат қилиш Со Ёнга ёқди: у ҳатто ўз мамлакати учун фахр туйғусини ҳис қилди, тузукроқ овқатлана бошлади ва баъзан фендан фойдаланиш «бахти»га муяссар бўлди – бу эса КХДРда ҳаммага ҳам насиб қилавермайди. Эркаклар ва аёлларнинг армиядаги куни деярли бир схема бўйича борган. Аёлларда жисмоний машғулотлар эркакларга нисбатан бироз камроқ бўлган, бироқ улар ҳар куни казармани йиғиштириб, таом тайёрлашган. Эркаклар эса бу ишлардан озод бўлишган.\nСо Ён армияга ўз хоҳиши билан борган бўлса (у 1992 йилдан 2001 йилгача хизмат қилган), 2015 йилдан бошлаб 18 ёшдан ошган барча қизлар учун ҳарбий хизмат мажбурий қилиб қўйилди. Бунга етти йил кетади, эркаклар эса камида уч йилга кўп хизмат қилишади. Махфий агентлар ва давлат раҳбарларининг тан соқчилари эса – 13 йил. Ҳарбий мажбуриятлардан фақат талабалар ва қобилиятли фуқаролар озод қилинади. Масалан, етук спортчи ёки мусиқачилар. Бу дунёдаги энг оғир ҳарбий хизмат шартларидир.\nСо Ён Шимолий Кореяни кўп йиллар илгари тарк этган, бироқ у ҳануз ўзи тонг оттирган хона ҳидини аниқ эслай олади. Казармалардаги барча матраслар тер ва ёқимсиз ҳидларни ўзига тортиб олувчи материалдан ишланган. Иссиқ сувнинг йўлиги сабаб ҳарбийларнинг ювиниши қийин эди. Боз устига, казарма маъмурияти тоғ сувлари оқимини сув қувури билан бирлаштирган бўлиб, баъзан у ердан қизларнинг устига қурбақалар ва илонлар «ёғиларди».\nҚишлоқ жойларда хизмат қилаётган аёл-аскарлар ҳар доим ҳам алоҳида ҳожатхоналардан фойдаланиш имконига эга бўлишмаган. Баъзан улар эркаклар билан бир хожатхонадан фойдаланишларига тўғри келарди. Бу эса жинсий тажовуз хавфини оширарди. Аёл-хизматчилар «Шимолий Корея 100 савол-жавобда» китоби муаллифи Жюльетт Морилло билан суҳбатда аксарият аёл-ҳарбийларнинг жинсий зўравонликка дуч келганини тан олишган. Шундай бўлса-да, ёзувчи шахсан суҳбатлашган аёлларнинг ўзи ҳеч қачон бундай воқеа қурбони бўлмаганини айтишган.\nШимолий Кореядан қочганларнинг 70 фоизга яқини – аёллар. Уларнинг аксарияти 30 ёшдан ошган. Бу қисман ёшларнинг чегара дарёсини кечиб ўтиши ёки КХДР чегарасигача пиёда юриб чиқиши осонроқ экани билан изоҳланади.\nКХДРнинг собиқ аскари Ким Хуннинг сўзларига кўра, ҳарбийлар олий раҳбариятнинг, шу жумладан давлат раҳбари Ким Чен Иннинг ҳар қандай буйруғига итоат қилишга ўргатилади. У гўёки аскарларнинг бахти ва фаровонлиги учун масъул олий раҳбар. Ҳарбий хизматчилардан исталган вақт «худкуш-террорчи» каби ўз ҳаётини қурбон қилишга тайёр туриш талаб этилади. Бу тактика мустақил дунёқараши шаклланмаган ёшларда яхши самара беради.\nNK News нашри берган маълумотларга кўра, КХДР замонавий армиясининг асосий муаммоси – очлик. Махфий хизмат ҳарбийлари ваа бўлғуси тан соқчилар яхши таъминланади, бироқ оддий аскарлар озиқ-овқат етишмовчилигидан азият чекишади. Уларга кунига уч маҳал 2-3 та картошка ёки хом маккажўхори донлари берилади. Йилда бир марта янги ёзги кийим берилади. Қишки кийим эса – уч йилда бир марта.\nОчлик туфайли ҳаддан ташқари ҳолдан тойган аскар уйига жўнатилади. Қариндош-уруғлар ҳарбийни яхши овқатланитириб, ғамхўрлик қилиб, ўзига келтиришади, кейин эса уни яна армияга олиб кетишади. Бироқ кўпинча организм бундай «юк»ни кўтара олмайди ва инсон ҳаётдан кўз юмади. Ким Хуннинг таъкидлашича, бундай фожиалар Шимолий Кореяда кўп кузатилади.\nИжтимоий тармоқларда Tesla смартфони намойиш этилди (видео)


Жапаров Садир Нургўжўевич. Таржимаи ҳоли - 0\nЖапаров Садир Нургўжўевич. Таржимаи ҳоли\nСадир Жапаров 1968 йилда Иссиқкўлнинг Туп тумани, Кен-Сув қишлоғида туғилган. Иккита олий маълумотга эга. 1987-йилдан 1989-йилгача армияда хизмат қилган.\n1991-1994 йилларда – «Сўлтўнқул» деҳқон хўжалиги раҳбари;\n1994-1996 – Кергей нефть компанияси директори;\n1996-1997 йилларда – Иссиқкўл вилояти милициясининг махсус ротадаги инспектори;\n1997-2001 йилларда – Нефт маҳсулоти ташийдиган Гузель компаниясининг бош директори;\n2001-2005 йилларда – Балиқчидаги «Нурнефтгаз» нефт компаниясининг бош директори;\n2005-2007 йилларда – Олий Кенгаш депутати, «Келечек» фракцияси раҳбари;\n2006 йил – Давлат мукофотлари бўйича комиссия аъзоси;\n2007 йил – Амнистия комиссияси раҳбарининг ўринбосари;\n2008-2010 йилларда – Коррупциянинг олдини олиш бўйича Миллий агентликнинг комиссари;\n2010-2013 йилларда – Олий Кенгаш депутати, Суд-ҳуқуқ масалалари қўмитаси раҳбари.\n2017-йил 25 мартида Садир Жапаров Қирғизистон-Қозоғистон чегарасида ушланган. Собиқ депутат 2013-йилнинг октябрь ойида Қоракўлда Қумтўр масаласи бўйича бўлиб ўтган митингда ўша пайтдаги Иссиқкўл губернатори Эмилбек Каптағаевни ўғирлашни ташкил қилганликда айбланиб, 10 йилга озодликдан маҳрум қилинган.\nЖапаровнинг адвокатлари ушбу қарорни бекор қилиш учун Оламудун туман судига мурожаат қилишган эди. Бироқ, ҳукм ўзгаришсиз қолган.\n2017 йилнинг сентябрь ойида сиёсатчининг отаси Нурқўжў Мустали ўғли вафот этди ва Садир Жапаров марҳумини дафн эта олмай қолди. 2019-йилнинг март ойида унинг онаси Кадича Жапарова ва август ойида ўғли Дастан автоҳалокатда вафот этди. Онаси ва ўғлининг дафн маросимида иштирок этишга рухсат берилди.\n2020 йил 6-октабрида у намойишчилар томонидан қамоқдан озод қилинди ва Бош вазир лавозимига номзодини кўрсатилди.\n2020-йилнинг 14-октябрида Қирғизистон Республикаси Бош вазири этиб тайинланди;\n2020-йилнинг 15-октябрда у Қирғизистон Республикаси Президенти вазифасини бажарувчи бўлди.


Пандемия фонида 2020 йил Қирғизистон иқтисодиёти учун сўнгги 26 йил ичида кузатилган энг оғир йил бўлди.\n2021 йилда Қирғизистонда қашшоқлик даражаси яна 4 фоизга ўсиб, 35 фоизга етиши мумкин. Ушбу ҳолатни икки сабаб билан изоҳлаш мумкин: озайиб бораётган даромад манбалари ва ошиб бораётган инфляция даражаси. Бу ҳақда Жаҳон банкининг Қирғизистондаги ваколатхонаси раҳбари Навид Ҳасан Нақви билдирди.\nНақвининг сўзларига кўра, коронавирус пандемияси Қирғизистон каби ривожланаётган мамлакатлар иқтисодиёти учун қаттиқ зарба бўлди. Пандемия туфайли ривожланган мамлакатлар иқтисодиёти ўртача 4,4 фоизга қисқарган бўлса, Қирғизистон учун бу кўрсаткич 8,6 фоизни ташкил қилади.\nНавқи Қирғизистонда коронавирус пандемияси билан боғлиқ ижтимоий-иқтисодий ривожланиш инқирозидан ташқари, сиёсий муаммолар ҳам борлигини айтиб ўтди.\nЖаҳон банкининг Қирғизистондаги ваколатхонаси раҳбари иқтисодиётни тиклаш, аҳоли фаровонлигини ошириш ва тўхтаб қолган лойиҳаларни қайта бошлаш учун барча сиёсий жараёнларни қисқа вақт ичида якунлаш кераклигини айтди.\nПандемия фонида 2020 йил Қирғизистон иқтисодиёти учун сўнгги 26 йил ичида кузатилган энг оғир йил бўлди – республика ЯИМ 8,6 фоизга қисқарди.\nЎтган йили инфляция даражаси 9,7 фоизга етди.\nОзиқ-овқат ва алкогольсиз ичимликлар 17,6 фоизга қимматлаган. 2020 йилнинг 9 ойи таҳлили аҳолининг реал даромади 5 фоизга озайганини кўрсатган.


PHOTOGRHY LIFE ТЕЛЕКАНАЛИНИНГ ВАКИЛЛАРИ АНДИЖОН ЗАМИНИДАи - AUZ.UZ\nЎЗБЕКИСТОНДА МАТЕМАТИКА, КИМЁ, БИОЛОГИЯ ВА ГЕОЛОГИЯ БЎЙИЧА ТАДҚИҚОТЛАР УЧУН БАРЧА ШАРТ-ШАРОИТЛАР ЯРАТИБ БЕРИЛАДИ\nPHOTOGRHY LIFE ТЕЛЕКАНАЛИНИНГ ВАКИЛЛАРИ АНДИЖОН ЗАМИНИДАи\nТуризмни ривожлантириш Давлат қўмитаси таклифига биноан американинг таниқли Photogrhy life телеканалининг вакиллари Насим Мансуров, Вильям Махер ва Патрик Келли Ўзбекистонда бўлиб туришибди. Бир ой мобайнида улар мамлакатимизнинг диққатга сазовор жойлари, миллий ҳунармандларнинг асарлари, ижтимоий ҳаётнинг бошқа жабҳаларини суратга олиб, Ўзбекистоннинг туристик салоҳиятини тарғиб қилувчи фотоальбом яратадилар.\nВилоятимиз билан танишувни меҳмонлар Андижон шаҳридан бошладилар.\n– Аслида Фарғонанинг Марғилониданман, – дейди ижодий гуруҳ раҳбари Насим Мансуров. – Истиқлол туфайли 20 йил муқаддам Колорадо штати университетига ўқишга кирдим. Сўнгра телеканалга ишга таклиф қилишди. Турфа мамлакатлар, турли халқлар маданияти билан танишдим. Дилимда эса Ўзбекистонни дунёга танитиш истаги бор эди. Бетакрор табиатимиз, бой тарихимиз, меҳмондўст халқимиз ҳақида ҳикоя қилувчи фотоасарлар яратишни ният қилдим. Бу истагим бугун амалга ошаётганидан мамнунман.\nНасим Мансуровнинг дўсти, Колорадо университети битирувчиси андижонлик Улуғбек Қосимхўжаев ҳозирда туризмни ривожлантириш бўйича Давлат қўмитаси раисининг биринчи ўринбосари лавозимида фаолият кўрсатади. Унинг сўзларига кўра, Насимжон яратган "Photogrhy-life.com" сайтини ҳар ойда 5 миллион ўқувчи кузатиб борар экан.\nМамлакатимиз Президентининг хориждаги ватандошларга қилган мурожаатидан илҳомланган Насимжон ва унинг ҳамкасблари ўзларининг сара ишларини республикамиздаги нашриётларга беминнат тақдим этганликлари ҳам диққатга сазовор.\nМеҳмонлар вилоят марказидаги "Жомеъ" комплексини кўздан кечирдилар. Ҳунармандлар дўконларини айландилар, дўстона суҳбатлар қурилди. Қўғирчоқ устаси Нигора Раҳимова, юз нафар шогирд тайёрлаган зардўзлик санъати давомчиси Иродахон Қорабоева, заргар Нозимжон Ҳошимов маҳсулотлари тасвирга туширилди. Телеканал ижодкорлари вилоятимизда уч кун меҳмон бўладилар.


Абулқосим Мамарасулов: Исмат Хушев билан юзма юз теледастурини томоша қилиб… | ДУНЁ ЎЗБЕКЛАРИ | Mobile Version\nАбулқосим Мамарасулов: Исмат Хушев билан юзма юз теледастурини томоша қилиб…\nВидеофайлни компьютерга кўчириб олдим-да, турмуш ўртоғим Зулайҳо Сатторовага қўйиб бердим. У – деҳқон! Ёзув-чизувга, компьютерга кўп аҳамият бермайди. “50 минут ўтиришим керакми?”деб, Эшитмай, компьютер қошидан туриб кетмоқчи эди, “Эшит”, дедим. Исмат ҳозир 50 минут фақат сен ҳақингда гапиради, дедим. Ўзи ҳақидаги гапларни эшитиб бошлагандан кейин тинглаб, ўтириб қолди. Шу орада менинг ишим чиқиб, Жиззахга кетдим. Бир ярим соатдан кейин қайтиб келсам, Зулайҳо йиғлаб ўтирипти. Ҳа, десам, ҳеч ўзини босиб ололмайди. Гапирмоқчи бўлади, аммо ўпкаси тўлиб кетиб, яна томоғига нимадир тиқилиб, йиғлаб юборади. Ниҳоят ўзини босиб олиб:\n– “Ҳақиқатан ҳам 27 йилдан бери бизга ўҳшаганларни ит ҳам сўрамай қўйган эди”, деб яна овози титраб кетаверди.\nСиз ҳам омон бўлинг!! Омон бўлинг, азиз дўстим!!!\nСирожиддин Пўлатов: Разиллик ва бахиллик тўғрисида ўйлаганларим…\n“Дунё ўзбеклари” бош муҳарририга келаётган табрик ва қутловлар оқими (2)\n“Дунё ўзбеклари” бош муҳарририга келаётган табрик ва қутловлар оқими (1)


«МЕНИНГ ЁРИМ АЙҒОҚЧИ...» | Суғдиёна биринчи аёллар электрон журнали\n«МЕНИНГ ЁРИМ АЙҒОҚЧИ...»\nСарлавҳани ўқиб ажабланманг. Шунақасиям бўларкан. Пешанада борини кўраркан-да, одам. Йўқ, нолийдиган одатим йўқ. Аммо борини айтиш ҳам керак-ку? Фақат бу гап орамизда қолсин, мабодо, айғоқчилик қиладиган одатингиз йўқми?\nЎзи қўй оғзидан чўп олмайдиган йигитман (ростданам, қўй чайнаб ташлаган чўпни бошимга ураманми?) Іар қадамимни билиб босаман. Айниқса аёллар масаласида... Лекин бу хотин деган дарди бедаво менга ишонмади, ишонмади-да! Нуқул ортимдан кузатгани-кузатган.\nТунов куни денг, мени синаб кўриш учун телефонимга яширин рақамдан қўнғироқ қилди. Телефонни рўмолчага ўраволганми, овози бошқачароқ. Салом берди, алик олдим, савол берди, жавоб бердим. Учрашувга таклиф қилди.... Йўқ деёлмадим.\n«Сизни ҳар куни автобусда кўраман, гапиришга юрагим бетламайди, бугун сиз билан кўришмасам, ёрилиб ўламан» деб турса, қайси номард йўқ деркан? Масалан, бировнинг қизи мени деб ёрилиб ўлишини истамайман-ку.\nАйтилган жойга бир даста гул кўтариб борсам, қўлини белига тираб, хотиним турибди. «Қўлга тушдингиз-ку!» деб, бир ҳафта қонимни ичди. «Вей хотин, телефонда бегона эмас, сен билан гаплашиганимни билдим-да» десам ҳам, кўнмаса, нима қилай?\nОрадан бир ойча вақт ўтиб, яна худди ўшандай «адашган қўнғироқ». Бу гал алданадиган аҳмоқ йўқ. «Вей хотин, мени лаққа тушираман, деб ўйлама. Сен ўйлаганлардан эмасман», деб роса сўкиб бердим. Бу гал ҳам хотинимнинг ҳийласимикан, деб ўйладим-да! Іалиги нотаниш қиз эса қўнғироқ қилгани-қилган. «Мен сизнинг хотинингиз эмас, алдасам, эбола вирусига чалинай», «Ягуар-420» автомобили уриб кетсин», «Эйфель минорасидан йиқилиб ўлай», деб роса қасамлар ичса ҳам, ишонмадим.\nБир куни ишхонадан чиқаётсам, битта кетворган қиз йўлимни тўсса бўладими? «Хотингиз эмаслигимга энди ишондингизми?» деб қош қоққанидан кейин... айтинг, нима қилай? Яшанг, мен ҳам дарров кинога таклиф қилдим. «Эр бермоқ — жон бермоқ»қа! Лекин бу гал ҳам, нақ чиптачининг ёнида қўлга тушдим. Қарасам, хотиним яна белига қўлини тираб турибди.\n— Уйга юринг, ўзим сизга кўрсатаман, «жон бермоқ» қанақа бўлишини...\nОнаси хотиним туғилмасидан аввал жосуслар тўғрисидаги фильмларга бошқоронғу бўлган бўлса, менда нима гуноҳ? Шу-шу, бегона аёл, ҳатто кўча-кўйда кулиб қараса, орқа-олдимга қарамасдан қочадиган бўлдим. Аёл киши адашиб телефонимга тушиб қоладиган бўлса, уч кун сим-картани суғуриб ташлайман. Іатто, кечаси тушимга бегона аёл кирмасин, деб ухлашга ҳам қўрқиб қолдим.\nКуни кеча уйга келсам, уйда бир жонон ўтирибди. Кўзимни аранг опқочдим. Аниқ биламан, хотинимнинг навбатдаги найранги бу.\n— Іозироқ, кетинг, мени ким деб ўйлаяпсиз? Мен хотинига ўта садоқатли эркакман, — дедим овозимни атай баландлатиб. Сиз-ку, сиз, ҳатто Жесика Алба келсаям, қувиб солардим, — дедим ёлғон эканини ич-ичимдан сезиб турсам ҳам.\n— Дадаси мени танимадингизми? —деса бўладими ҳалиги жонон. — Боя гўзаллик салонидан чиқдим. Сочимни сариққа, қошимни қорага, юзимни қизилга, кўзимни кўкка бўядим.\n— Кўзбўямачилигингизни ўз уйингизга бориб қилинг, — дедим ғазабим қайнаб. — Биламан, сизни хотиним юборган. Лекин бу гал унинг қармоғига илинадиган аҳмоқ йўқ.\n...Хуллас, хотиним ўзининг кимлигини исботлагунча иккимизнинг ҳам бўларимиз бўлди. Айб ўзида. Нима қилай, юрак олдириб қўйганман-да...\nНима бўлгандаям, хотининг айғоқчи бўлса, ҳаловатинг йўқолар экан.\nЯхши ЭРTwitter НравитсяSocButtons v1.5


Осиё Паралимпия қўмитаси ордени ҳақида эшитганмисиз? – O'zbekiston Milliy paralimpiya qo'mitasi\n2010 йил 12-19 декабр кунлари Хитойнинг Гуанджоу шаҳрида ўтказилган ёзги Пара Осиё ўйинларини юқори савияда ташкил этилгани ва ўтказилганлиги муносабати билан Осиё Паралимпия қўмитаси томонидан Хитой Халқ Республикасининг Раиси Ху Цзиньтаога Осиё Паралимпия қўмитаси ордени тақдим этилган. Хитой Халқ Республикасининг Раиси Ху Цзиньтао номидан Гуанжоу хокими Вань Цинлян қабул қилган.\nУшбу Орден метал хромдан ясалган, олтин суви билан юритилган. Орденнинг умуий оғирлиги 2.1кг , ўртада катта танга ва атрофида 21 та кичкина 30мм тангачалардан иборат. Ўртадаги Орденнинг диаметри 10см, қалинлиги 5 мм, ташқи айланаси 7 см, ички айланаси 4 см, орден атрофи 1см 5та нақшинкор шакилдан иборат.\n«Коронавирус инфо» янгиликлари


11:38 / 31.05.2017\nТижорат банкларида жиноий фаолиятдан олинган даромадларни легаллаштиришга ва терроризмни молиялаштиришга қарши курашиш бўйича ички назоратнинг янги қоидалари тасдиқланди, деб хабар бермоқда Norma.uz.\n• ЭКИҲнинг 100 бараварига (илгари – ЭКИҲнинг 25 баробари) тенг ёки ундан ошган суммада жисмоний шахслар томонидан нақд чет эл валютасининг майдаланишида, алмаштирилишида ва (ёки) бошқа чет эл валютасига айирбошланишида (конверсия);\n• жисмоний шахслардан ЭКИҲнинг 100 бараварига тенг ёки ундан ошган суммада нақд чет эл валютасининг инкассога ва (ёки) экспертиза учун қабул қилинишида;\n• ЭКИҲнинг 300 бараварига тенг ёки ундан ошган суммада жисмоний шахслар томонидан тижорат банкида жойлашган терминаллар орқали пластик карталардан фойдаланилган ҳолда операциялар (нақд маблағлар ечиш, товар ва хизматларга тўловлар) амалга оширилганда (коммунал ва алоқа хизмати, бюджет, бюджетдан ташқари жамғармаларга тўловлар ҳамда бошқа мажбурий тўловлар бундан мустасно);\n• ЭКИҲнинг 100 бараварига тенг ёки ундан ошган суммада мижозлар томонидан банк кассаларидан бошқа банклар томонидан эмиссия қилинган пластик карталар орқали нақд чет эл валютаси олинишида.\n• мижоз ҳақида очиқ манбалар ва маълумотлар базаларидан қўшимча тасдиқланган маълумотларни тўплаш ва қайд этиш;\n• мижоздан у томонидан амалга оширилаётган операциялар бўйича пул маблағлари ёки бошқа мол-мулкнинг манбалари ҳақидаги маълумотларни олиш;\n• мазкур мижоз томонидан ўтказилиши режалаштирилган ёки ўтказилган операцияларнинг мақсадларини ўрганиш;\n• ушбу мижоз томонидан амалга оширилаётган операциялар устидан доимий мониторинг юритиш.\n• мижознинг ташаббуси билан барча маблағларни ечиб олиш ёки уларни бошқа тижорат банкларига ўтказиш орқали амалий иш муносабатларини асоссиз ва (ёки) муддатидан олдин тўхтатилиши;\n• тижорат банк томонидан мижозга нисбатан Қоидаларда кўрсатилган чоралар асосли қўлланилганида (мижозларни лозим даражада текшириш, гумонли ва шубҳали операцияларни аниқлаш бўйича чоралар, таваккалчилик даражасини аниқлаш ва баҳолаш назарда тутилмоқда), мижоз ташаббуси билан дарҳол амалий иш муносабатларининг тўхтатилиши;\n• жисмоний шахснинг ҳисобварағидан операцияни амалга ошириш кунида белгиланган ЭКИҲнинг 500 баравари миқдорига тенг ёки ундан ошадиган суммадаги пул маблағларининг нақд кўринишда ечилиши;\n• мижоз томонидан унинг ҳисобварағига келиб тушган маблағлардан ЭКИҲнинг 100 баравари миқдорига тенг ёки ундан ошадиган суммадаги пул маблағларининг нақд кўринишда ечиш учун мазкур маблағлар келиб тушган пайтдан 3 банк куни ичида мурожаат қилиши.\n• пул маблағларини Ўзбекистон ҳудудидан ташқарига, олувчи рўйхатдан ўтган жойдан фарқланувчи оффшор ҳудудда рўйхатга олинган банкда очилган олувчининг ҳисобварағига ўтказилиши;\n• фаол жанговар ҳаракатлар олиб борилаётган ёки террористик ташкилотлар томонидан назорат қилинаётган ёхуд улар билан чегарадош бўлган ҳудудларда 30 кун давомида банк пластик картаси орқали ЭКИҲнинг 100 бараварига тенг бўлган ёки ундан ошадиган умумий суммада нақд пулларни ечилиши ёки маҳсулотлар (хизматлар) учун пул тўланиши;\n• пул маблағлари ёки бошқа мол-мулкдан фойдаланиш рухсати берилган пул маблағлари ёки бошқа мол-мулк билан боғлиқ операция, жумладан уни ўтказишга уриниб кўриши.\nАвтомобиль транспортида юкларни ташиш қоидаларига ўзгартиришлар киритилди